Penn-rener an ABP, Philippe Argouarch, en deus kemeret perzh en eizhved Redadeg\nInterview de J-L Le Floc'h\nPublié le 27/05/22 21:11 -- mis à jour le 28/05/22 20:46\nPhilippe Argouarch redek a ra km 1737 :\nAr redadeg a-bep-eil eo. Gwerzhet e vo ar c’hilometradoù d’an dud, d’ar strollegezhioù, d’an embregerezhioù, d’ar c’hevredigezhioù... Da lâret eo d’an nep a fell dezhañ kemer perzh en darvoud a-benn skoazellañ ar brezhoneg. An hanter eus ar c'hounid az aio da arc’hantaouiñ rouedad ar skolioù Diwan. An hanter all a sikouro kevredigezhioù evit implij diorren ha treuzkas ar brezhoneg er gevredigezh a-vremañ.\n[ABP] 73 vloaz hoc'h, penaos e c’hellit redek gant an holl ?\n[Philippe Argouarch] Evel va zad-kozh n’em eus kudenn ebet gant gwask va gwad, ar pezh a zo dispar. Gloazet-fall e oa va zad-kozh e 1914 e Messin, met kemeret en doa perzh e C’hoarioù Olimpek e Anvers e 1920 evit redek 800m. Pa ran ur striv zoken ne z'a ket talmadoù va gwad en tu all da 135 talmad/munutenn.\n[ABP] Un dra a-bouez eo debriñ en un doare reizh?\n[PA] Ya, pa vezan o redek ma-unan e rankan derc’hel soñj e kilogrammoù ouzhpenn. Kalon an nep a vefe pounner egedon a rankfe labourat re. N’eus nemet un dra d’ober, d’am soñj, evit an hini a zo koshoc’h eget 60 vloaz (ha gwelloc'h eo kregiñ ganti abretoc’h zoken): arabat lezel ar c’horf dont da vezañ lart. Da lavaret eo , ret eo neuze ober pep tra evit mirout live sukr ar gwad an izelañ ma c’heller. N’on ket evit debriñ traoù ha m'emañ sukr e-barzh. N’on ket evit debriñ un dibenn-pred panevet e ti mignoned din pa vezan pedet d’ur pred. Debriñ a ran frouezh evel-just.\nDiaes-kenañ eo chom hep debriñ gwastell, evit ar Vretoned dreist-holl, pa 'z eo ar wastell un dra eus ar c’hentañ e boued ar vro. Un hengoun an hini eo ken kozh hag ar beajoù uhelvor. D’ar mare an hir-dreizherien. A-raok al loc’hañ e farde maouezed ar vartoloded vreizhat ur bern gwestell-amann pe kouignoù-amann evito. Dre-se e veze moaien mirout an amann hag ar protein, e-pad mizioù e-bourzh.\ndibenn an addendum\n[ABP] Ha fellout a ra deoc’h bevañ e-pad pell ?\n[PA] Ya, ur bern traoù a chom din da ober c’hoazh. Abaoe tri bloaz emaon o teskiñ brezhoneg. Ha n’eo ket un dra didalvez evidon! Un abeg e-touez reoù all : fellout a ra din lenn oberennoù Anjela Duval e brezhoneg...\n. adlenn an destenn nemetken gant JL Le Floc'h. Atersadenn gant unan all\n. addendum diwar c'houlenn Philippe Argouarch, 9 a viz Even\nAr Redadeg war doenn ar vro par Blaz produktion le 26/05/2022\nGwengamp : manifestadeg da zifenn ar yezh hag erruout ar Redadeg 2021 par J-L Le Floc\_'h le 30/05/2021\nTremenet eo ar Redadeg dre Gemperle par Kerne Multimédia le 26/05/2021


Kaozeal:Gour mann (yezhoniezh) - Wikipedia\nKaozeal:Gour mann (yezhoniezh)\npehini eo graer ar frazenn,... n'eo ket an hini a sav ar frazenn? Bianchi-Bihan 21 Gen 2009 da 09:24 (UTC)[respont]\ndegemeret mat e vo kinnigoù all evit treiñ "agent". Neal (Kaozeal) 21 Gen 2009 da 10:50 (UTC)[respont]\nTechet e vefen da lezel ar yezhoniezh etre daouarn ar yezhoniourion: graer, oberour, oberiataer, ajant, n'on ket nec'het ... Met ma vefe skrivet "ar graer er frazenn" e c'hallfe bezañ komprenusoc'h, a gav din. Un ali bihanik, netra ken. Bianchi-Bihan 21 Gen 2009 da 11:40 (UTC)[respont]\nGraet e vo evel-hen, ha me yezhonour hervez ma studioù... Gwell d'am soñj ober gant "graer" dre m'eo hemañ ar ger a gaver e geriadur Roparz Hemon ha ne welan abeg ebet evit ober heptañ. Trugarez evit da sikour Neal (Kaozeal) 21 Gen 2009 da 11:48 (UTC)[respont]\n... pe graer an ober , met graer ar frazenn n'hall bezañ nemet an hini a ra ar frazenn. N'eo ket evel-se er yezhoù all? Bianchi-Bihan 21 Gen 2009 da 13:35 (UTC)[respont]\nket tre. ur ger teknikel eo "agent" e saozneg, neuze: "the agent of the sentence" = "ar graer yezhadurel", a-hendall e raknfer lâret "the maker of the sentence", pe "the person who spoke/wrote the sentence". E galizeg eo heñvel "o axente da oración/da frase". Neal (Kaozeal) 21 Gen 2009 da 15:15 (UTC)[respont]\nRet e vefe gortoz sklaeraat ar gudenn-mañ a-raok sevel ur pennad o tennañ d'an tu-gouzañv. Neal (Kaozeal) 21 Gen 2009 da 15:17 (UTC)[respont]\nAdtapet diwar « https://br.wikipedia.org/w/index.php?title=Kaozeal:Gour_mann_(yezhoniezh)&oldid=439937 »\nKemmoù diwezhañ degaset d'ar bajenn-mañ d'an 21 Gen 2009, da 15:17.


Henry David Thoreau — Wikipedia\n(Adkaset eus Henry david thoreau)\nHenry David Thoreau ( ganet David Henry Thoreau) a zo ur prederour, naturour ha barzh amerikan, bet ganet d'an 12 a viz Gouhere 1817 e Concord (Massachusetts) ha marvet er memes kêr d'ar 6 a viz Mae 1862.\nE vuhez berr-ha-berr[kemmañ | kemmañ ar vammenn]\nE oberenn vrasañ, Walden pe ar vuhez er c'hoadoù ("Walden or Life in the Woods"), a zo ur preder diwar-benn an ekonomiezh, an natur, hag ar vuhez simpl kaset a-gostez ar gevredigezh, skrivet pa oa o chom en ur gabanenn en doa savet war ribl ur stank. E skrid-arnod Disentidigezh keodedel, a ziskouez un tu a-enep an aotrouniezhioù sklavelour eus ar c'houlz-se, o deus awenet an oberezhioù a-stroll kaset gant Gandhi ha Martin Luther King Jr. a-enep hanbarzh ar gouennoù.\nThoreau a gas sklavelezh ar re zu, ha diskouez ar gristeniezh hag a vestron en un doare ofisiel n'eo nemet brizhkredenn, hag ar politikourion n'int ket luskedet gant al «lezennoù-uhel». Soñjal a ra gant un adreizh divezouriezh ar gevredigezh dre an di-genlabouradeg gant an direizhder ar gouarnamantoù, met chom a ra pell atavik diouzh pep oberenn pe aozadur sokial.Goude an taol-esae c'hwitet gant John Brown evit sevel un emsavadeg a-du gant ar freuzidigezh, ur salver bras a ra gantañ ha harp anezhañ a-wel d'an holl. En em gavout a reas neuze, e dibenn e vuhez, e tarzh Brezel diabarzh Stadoù-Unanet Amerika, a-du gant ar c'hedveno muioc'h muiañ boutin, hag a kroge da grediñ d'ar freuzidigezh ar sklaverezh dre an hentenn stard, hep en em lakaat koulskoude.\nLesanvet ar «barzh-naturour» gant e vignon William Ellery Channing (1818-1901), Thoreau a zo sot gant an darvoudennoù dreistnatur ha stummoù ar vuhez disheñvel, al louzawouriezh peurgetket, ha skriv en e gazetenn, leuniet a-hed an ugent vloaz tremenet, e selladennoù dre ar munud hag e santimantoù c'hoarvezet enno rakañ. Gant ar bloavezhioù tremenet, ur sell reizhiadekoc'h, skianteloc'h, hag an hini a oa gwalennataer en deus gallet ijinañ, un tamm, ar goataouriezh hag an ekologiezh. Ar garantez hag an doujañs ouzh an natur hag e treuskas a zo deuet da vezañ, a-feur ma veze embannet hag anavezet, ur stivell evit an awen an naturourion amatour heg an ekologourion ; kement hag e vennozhioù diwar an ekonomiezh hag ar politikerezh a zedenn an oberelourion sokial hag arre a blij dezhe an eeunded youlek.\nAdtapet diwar « https://br.wikipedia.org/w/index.php?title=Henry_David_Thoreau&oldid=1787006 »\nKemmoù diwezhañ degaset d'ar bajenn-mañ d'an 13 Meu 2018, da 18:16.


A-ramp war'r gomz - gant Distro ar Gwennili - RADIO KREIZ BREIZH\nA-ramp war’r gomz – gant Distro ar Gwennili\nA-ramp war'r gomz, Abadenn Pikous Dibikous\nPenaos eo ganet Distro ar Gwennili\nDistro ar gwennili, sed aze anv ur fanzin nevez. Ur fanzin barzhonegoù, kannaouennoù ha tresadennoù bet skrivet gant merc’hed deus ar vro, gant ar c’hoant ezteurel traoù a zo don enne, fromoù, santimantoù, huñvreoù hag all. Moullet eo bet kerzh an diskar amzer 2021 ha roet d’an dud a zorn da zorn. Tara Uhelloù a zo o chom e Plougonveur, he ‘n eus bet ar soñj sevel ar fanzin-mañ ha kontañ ‘ra deomp penaos eo ganet an afer.\nIstor ar fanzin\nUr fanzin dastumad barzhonegoù a zo bet moullet gant merc’hed deus ar vro. Lañset eo bet an afer gant un nebeut tud kustumet da skrivañ ha da dresañ pep hini deus e du. Penaos eo deuet an anv-mañ ? Penaos ijinañ raktresoù seurt-se war hir dermen ? Setu respontoù Tara Uhelloù.\nKrediñ embann e brezhoneg\nPa vez ar c’hoant gant tud yaouank bet desket brezhoneg un nebeut bloavezhioù ‘zo, skrivañ traoù frommus ha don e brezhoneg, n’eo ket aes atav dont a-benn da gaout fiziañs ha da c’houzout kaout e blas el lennegezh brezhonek.\nSetu testeni Tara Uhelloù, he ‘zo bet perzh ‘bar fanzin Distro ar Gwennili, bet moullet e 2021 gant barzhonnegoù, testennoù ha treadennoù bet skrivet gant merc’hed deus ar vro.\nGenkis, funambule entre réalité et imaginaire 15 juin 2022


septembre | 2013 | ur blog eo …\nan ti e penn ar peul\nPublié le 29/09/2013 par Yann-Ber\nWar lezenn ar c’hoadeier, e-kreiz ar pradeier, e vez gwelet an ti.\nPintet eo war e beul a valir uhel en oabl glas.\nPiv a vev eno ? Pegeit e pado en e di a ‘r c’houmoul, sachet ar skeul ?\nPenaos e reer gant un ti e-kreiz an oabl, peseurt buhezañ ?\nHag eo skañv ar vuhez pell diouzh safar ar bed ?\nFraeshaet eo d’ar spered ?\nFraezh ha sklaer eo ar mennozioù en aer boull, a-us da vorenn ar beurevezhioù fresk ?\nHag ur blijadur espar eo bevañ e unan e splannder an heol ?\nAn den e beniti zo gedour, hag evezhier e boblad.\nE selloù a bar war an dremmwel da gannañ d’ e bobl keleier ar vro en tu all d’ar selloù.\nDiouganer ur bobl gaer hag eürus eo, kannad ur bed a gened d’ ar beajour.\nPrezegenniñ a ra adal e leurenn. Kelenn a ra kened e boblad.\nA dakennoù e skuilh gerioù e handerc’hadoù milvloaziek war an tremeniad.\nE goroll zo jubennour an holl yezhoù dreist da strizhded ar meizadoù unton.\nKalz a lavaro an dud kaer o zeod diwar an ti e penn ar peul.\nPrezegennoù, damkaniezhoù, dezrannoù…\nN’eo nemet ti un den e geoded.\nPublié le 26/09/2013 par Yann-Ber\nTener eo ar gouloù en iliz vihan alaouret.\nKollet gant trevelloù on degouezhet gant dale.\nAn oferenn zo par d’an holl oferennoù kañv ‘m eus perzhiet enno. Renkennadoù pennoù moal ha blev gwenn zo dirazon.\nEvel ma lavare un denig kozh war ar straed, da respont d’ur mignon o tremen, mat e oa.\nDeuet e oan da gimiadiñ diouzh ur vaouezig kozh prim ha fraezh.\nNe ouien ket kalz diwar he fenn. He gwelet ‘m boa un hanter dousennad a wechoù.\nSavet he doa levr ar sorbiennourion hag ar sorbiennañ e Breizh. Kroget he doa el labour gant fichennoù hag echuet gant un urzhiataer. Bennozh d’al levr-se en doa un den all eus Kreiz Breizh va fedet d’ ur gouel ar sorbiennoù. Un drugar a zevezhioù e oa bet, kejadennoù lies ha dudius.\nAn darvoud a oa dioutañ e-unan ur binvidigezh na vije ket bet anezhi hep labour an itron gozh o kimiadiñ bremañ diouzh ar bed-mañ.\nUr chañs e oa bet, hag ur chañs ivez ar beilhadegoù bloaziek a zleomp dezhi.\nDiskouez a rae e c’haller kas labourioù talvoudus war-raok hep gortoz labour ar re all, hep gortoz un drugarez.\nNe ‘m eus ket ar varregezh-se. Diaes eo din kenlabourat gant ar frammoù a zo livet e trell-lagad gant trivliadoù an dud.\nMil drugarez dezhi, d’ he labour.\nNi a chom, lod eus an hent.\nConteurs de Bretagne, Institut culturel de Bretagne 2002. Albertine eo a ginnig al levr evel ar benveg brokus ez eo, hep menegiñ ar sammad labour graet ganti evel just.\nRoll ar sorbiennourion zo bepred war load Skol-uhel ar Vro.\nPublié le 23/09/2013 par Yann-Ber\no saflikañ e fank ar glac’har, beuzet er yoc’h.\ntreiñ eeun ouzh ar voger,\nuhel, divent, disi.\nklask ar garan, ar faout, ar frailh,\nberad ha berad gounit tachenn.\nne vern ket an trevell, ne vern ket dont a benn.\nreoù all a gemer penn an hent\ndouget gant an diougan,\nkreñv gant o dianav,\na nac’h ar beziadoù,\na nac’h bezañ chatal\ntud dianav, dianv,\nda sinañ an aner gant o c’horfoù.\nfrailhañ a ra ar voger,\ntarzhañ, kouezhañ en e foull,\nskleur an heol a splann war-lerc’h teñvalijenn,\nenaouet eo tan er spered morgousket,\nmeurdez ar gwez a darzh,\nflouradenn un avel sin a ziskenn, mel d’ ar c’horfoù mac’hagnet.\nsplann eo ar vuhez.\naze emañ an dalc'h\nPublié le 20/09/2013 par Yann-Ber\nKlevout, merzout, flourañ.\nKridiennañ, krenañ, tridal, skrijañ.\nSouezh, estlamm, esmae, strafuilh, bam.\nKalon, kroc’hen, blev.\nMezevelliñ, badaouiñ, mezviñ.\nSantez Trifina, na rouez ez a ar bed hag ar merc’hed !\nPublié dans eztaol, kevredigezh\t| Marqué avec mediaoù\t| Laisser un commentaire\nPublié le 14/09/2013 par Yann-Ber\nFall e oa an traoù. Diaes e oa bet an devezh labour. Skoemp e oa bet ar gudenn da ziskoulmañ. Ar patrom a felle dezhañ e vefe bet kaset da benn labourioù all a oa mallus.\nUn droug spontus a oa kroget e’m c’hilpenn. Ne zeuen ket a-benn da skarzhañ ar boan a rae din.\nEr gêr e oa a bep seurt traoù ouzh va gortoz.\nUr berniad dilhad lous a oa da walc’hiñ, feriñ, renkañ… Ret e vefe prientiñ ar pred ha peuzgoullo e oa ar yenerez.\nA bep seurt fakturennoù ‘m boa e skourr war gorn an daol. Sammad va dleoù a oa dreist d’an arc’hant a zlee chom ganin. Ne ‘m boa ket kemeret amzer da deurel ur sell ouzh diskontoù ar bank.\nDivizout a rin ober un ehan war hent an distro, er c’hafedi.\nGoulenn a rin ur Sant Benedictus du d’ar plac’h. Keroc’h e oa. Petra a verne ? Forzh penaos e vefe skrapet moulloù fonnus diganin gant ar bank evit an disterañ gwenneg dispignet ouzhpenn.\nRet e oa din tremen d’an Telloù ivez, da c’houlenn talañ e teir gwech c’hoazh. C’hoazh e vefe ret din klevout digant paotr an Telloù an hevelep prezegenn a-zivout meradur fall va c’horvoderioù. Al leue ! Hag e kredfen goulenn digantañ pezh a rastelle, eñ, gant e vicher ?\nSevel a ris va fri diwar va gwerennad.\nSkramm ur skinwel a oa ouzh ar voger. N’ouzon ket pe feilheton an diaoul e oa. Anv a oa eus un tiegezh pinvidik ha cheuc’h, luziet ha bourrus ar vuhez gant e izili. Ar merc’hed a oa koant, ar re gozh a oa kaer ha fentus. Ar baotred a oa stad gant o micher, gant o bugale, gant o atebegezhioù tiegezhel.\nEchu va bier e oa steuziet va holl gudennoù. Burzhud ar burzhudoù, va droug penn a oa steuziet ivez.\nAr sadorn da heul on bet da brenañ ur skinweler.\nDa gentañ ne sellen ouzh ar benveg nemet pa oan skuizh gant trepetoù va buhez paour gopret treut, pe pa oan gant an droug penn pe un droug bennak all.\nUn drugar e oa gouzout e ‘m boa kavet ul louzoù efedus. Da bewech e steuzie an diaezamant. Disoñjal a raen hollad an elfennoùigoù mezhekaus-se a zo lod pemdeziek an hini n’en deus ket arc’hant a-walc’h da vevañ e damm buhez.\nSteuziañ a rae an aridennad darvoudoù bras ha bihan o doa va c’haset dibleg en arlez d’ ar bed sevenaet. Ne ‘m boa mui na dic’hoanag na kasoni. Risklañ a raen en ur bed digudenn. Ar gouloù lieslivet o firbouchal war ar skramm a samme pep poan, pep skuizhnez. An dudennoù, luc’htasmantoù, a samme warno holl drepetoù va buhezig, mat pe fall.\nKroget ‘m eus da enaouiñ ar skramm a-raok ma savfe ar c’hudennoù.\nSteuziet e oa pep enkadenn. Va fatrom, al leue c’hwezet, a c’helle huchal kement ha ma kare. Kompezet ‘m boa diaesterioù va micher dre zedalvezout da bep tra ur chem keitat. Perak emskuizhañ da chom en holl d’ an holl gant ur vuhez louet, pell diouzh ar vuhez wirion, ha pa vez heñvel ar gopr evit ul labour peuzvat hag evit ul labour peurvat ?\nBemdez ‘m eus sellet ouzh ar benveg. Distro eus an torr kein e lakaen ar voest marzhus da vont en dro.\nN’on ket bet da welout paotr an telloù da vezañ mezhekaet ur wech ouzhpenn. Ne ‘m eus ket talet feurm ar ranndi, re ger e oa, ur vezh.\nGant ar arc’hant arboellet ‘m eus gopret ur vaouez da gempenn an ti.\nKeit ma vin dirak skramm ar skinwel ne c’hoarvezo mui netra ganin, na mat na fall.\nleurennadur ar marv\nPublié le 11/09/2013 par Yann-Ber\nAr marv ne dalvez nemet dre an niver, al leurennañ hag an daranverezh.\nAr gevredigezh ma vevomp a lazh tud bemdez evit lakaat he stuzegezh da dalvezout, da ren, da badout. Marv gwerc’hek pe varv kevredigezhel, denel.\nSeurt lazhadeg n’eo morse dezrannet evit ar pezh ez eo, eleze gweredoù un argerzh, hogen e stumm un heuliad dargouezhioù, hep liamm kenetrezo, e rann ar c’helachoù.\nPep darvoud zo kinniget evel ur gwallzarvoud, un dargouezh strizh, lec’hel, keit ma ne dalvez ket d’ an abadenn veur. Ar c’helanoù na dalvezont ket da skorañ ar penndudennoù a chom en amleur. N’eo ket bet arvestekaet distruj pobladoù Suafrika pe Palestinia da skouer.\nPa grog un darvoud da vezañ brudet eo peogwir e c’hoarvez en ul lec’h gant perzhioù milourel, politikel pe armerzhel, spletus d’ar stuzegezh kornogat. Kregiñ a ra neuze an arvest kañvaouus, koroll an Ankoù. Er mare-mañ e Norzafrika hag er Reter Nesañ e lakaer pouez war ar reustloù, al lazhadegoù, ha kinniget eo an apokalips nevez war don un dezerc’hañ gourdramaek ha kentelius.\nAn dud o deus ur pouez war ar c’hedveno, eleze ar re a zalc’h an araezioù kehentiñ yoc’hek, kazetennerion, politikerion, kellidourion, a ren war an arvest.\nN’ anavezomp nemet o labour war ar c’hedveno kornogat. Ne ouzomp ket kalz eus o labour war dedroadur an darvoudoù er broioù tizhet pe war levezon o leurennañ war gresk ar feulster.\nDa belec’h e kas distruj kevredigezhioù arallstuz ? War verrdermen e tegas frankizekadur barregezhioù kellidel galloudus. Danvezioù krai a vo degaset war an nevid. Distruj hag adsevel a genderc’h helv. An abadenn sirk a fura ar yoc’hoù kornogat ivez, pep hinienn oc’h emhevelebiñ en un doare trivliadel kenañ ouzh hini pe hini eus tudennoù an arvest gronnet e bevennoù ul leurenn.\nGant arvezioù denel kemplezh e c’hoarier avat. Klask merañ ar bev eo, fardañ ur ouenn dud hep youl, hep preder, loened.\nStuzegezh dalc’herion ur bed unventekaet, dre glask kaout pep galloud war bobladoù o doa c’hoazh un tamm stuzegezh piaouel digor war ar seveniñ, a genderc’h dic’hoanag, feulster, hag o enteuzadur en ur yoc’h distuz ha sentus.\nAn arvar zo kenderc’hañ ur bagad loened gouez diveradus, ha, distruj an denelezh.\nDiorreadur ar c’halvezouriezhoù hag an armerzh a oa barrek da zigeriñ spered an dud, da astenn dezho binvioù denelaat. Al leurennerion veur ne emellont er c’hoari nemet dre zegas binvioù feulster ha distruj, dre freuzañ ar stuzegezhioù, ar c’hevredigezhioù. Skorañ a reont metaouioù ar broioù all a glask mestroniañ o fobladoù. Ledañ feulster o stuzegezh kornogat a reont, ha lakaat en arvar an denelezh. Pa zifloup diouto ar c’hoskor o doa skoret, ne ouzont nemet kas pelloc’h an distruj dre c’henel ur ouenn servijourion nevez ha tizhout ul live all er feulster hag en dizenelaat.\nAn doare arvestek meurdezus ma leurennont ar marv, en o labour, en o c’helaouiñ, e dezerc’hañ o fleustradegoù arzel, a ziskouez a-walc’h pegement e vourront gant o micher.\nStaliet int evit kantvedoù c’hoazh, betek m’ o devo distrujet pep stuzegezh, pep arvar a zenelezh.\nPetra a vije ar bed hiziv m’o dije ledet binvioù denelaat e-lec’h ledañ kealiadurezhioù yoc’hekaat hag armoù gwaskañ ha distrujañ ?\nPublié le 08/09/2013 par Yann-Ber\nPignet war savadur uhelañ ar geoded, arvestiñ en ur sellad ouzh hollad ar milendall meurdezus. Bravat arvest, kempleshat abuzetez ma kav pep hini e hent bemdez, daoulagad digor, daoulagad serr.\nBuhezioù tener, bresk, a viliadoù, liesegezh a c’hoanag.\nEus an uhel ez arvester ouzh hollad an hiniennoù dalc’het pep en e lec’h, bac’het pep en e roll, daoust d’ ar fonnusted, daoust d’ar strivoù, daoust d’ar feulster, daoust d’ar vrokusted, daoust d’ar mesk.\nEus foukennoù an trobarzhioù betek palez ar c’hreiz-kêr e vev pep hinienn seizet e greun ur marmor meurdezus ha pounner, dister, diijin.\nAze, en uhel, ken aes eo mont eus ur penn d’ ar gêr veur d’ he fenn all. War e bouezig, sioul, blizidik, arvestiñ ouzh pep soñj brokus. A-walc’h mennout.\nBroudet gant an debron gouzout, hastañ, redek, tremen an harzoù, lammat ar voger, emstrinkañ er goullo, nijal.\nNijadenn verr, estlammus, ha, netra. A-vec’h ur flammijenn dinerzh en he c’horoll diwezhañ.\nUn engroez tro-dro, dremmoù, en ur skleur tener, a venn ober, un dra bennak.\nAc’hanoc’h ‘m eus bet ezhomm c’hoazh, hiziv avat… Ne ‘m eus ket ken. Lezit me !\nMe ? Meee, aner, dister, blejadenn an oan war glask e vamm, traken.\nSioul-sioul ez a ar gouloù da hesk.\nGant dent pe ziaoul marnaoniet eo bet troc’het an neudenn a gase ar gouloù eus al lagad d’ ar galon ?\nNe vo boulc’het enklask ebet. N’ eo ket ejen meur an Aotrou Roue a zo troc’h e neudenn.\nBez dichal komper Tigr, er sorbienn-mañ ne vi ket touellet c’hoazh gant komper ar C’honikl.\nSed ur c’hlozadur hep c’hoarzh na kri.\nPublié dans eztaol, lennegezh teodel\t| Marqué avec handerc'hañ\t| Laisser un commentaire\nPublié le 05/09/2013 par Yann-Ber\nKondaoniñ, gourc’hemenn, gourdrouz… Setu pezh a ra koskor politikel ar broioù kornogat, dre hanterouriezh ar mediaoù, pa deurvez mont gant koskor politikel ha pobladoù peurrest ar bed.\nAr gazetennerion a-vicher zo ken prim ivez da ziskuliañ sioù ar Stadoù all, evel hini India da skouer, hep tostaat ar sioù-se ouzh reoù ar Stad C’hall. Frañs hag India zo leviet diouzh an hevelep stuzegezh beveziñ avat. Ur c’helaouiñ strujus e vefe tostaat ar pezh a c’hoarvez en div vro e-lec’h leurennañ un arvest gaonac’h, un abadenn voederezh.\nE levr Mandela eo meneget penaos eo ar Stad wenn, kornogat a-fet stuzegezh, a gemere an holl zivizoù evit ar vorianed e Suafrika. Mirout a rae outo da genderc’hañ o istor, o stuzegezh. He stuzegezh, he vloc’heiladoù a c’hourlakae d’ar vorianed da erlec’hiañ o stuzegezhioù morian. Herzel a rae ouzh an eskemmoù etre stuzegezhioù afrikat dre rannañ tiriad Suafrika ha gronnañ ar vorianed e strolloù dizarempred war zigarez un henvoaz mojennek, pezh a lame diganto ment ar seveniñ.\nAr pastelloù-se a dalveze da bourveziñ e labourerion an armerzh kornogat. Pourchas a raent ivez an danvez implijidi a oa stummet da sterniañ al labourerion-se. Kas al labourerion a gouezhe war an hanterourion : morianed a-enep morianed.\nAr sternioù bihan o deus amparet ur vihanvourc’hizelezh troc’het diouzh he stuzegezh vorian ha tapet ganti ur gwiskad stuzegezh kornogat.\nAr vihanvourc’hizelezh-se eo a ersav ouzh dismegañsoù, dispriz, ar re wenn. Ersaviñ a ra ouzh ar bloc’heiladoù, hogen diouzh savboent un nevezstuzegezh kornogat neuz an hollveziadelezh ganti. Da c’hlad, da arvezioù an tremened, eo aet an istor afrikat, a fell d’ ar sternioù bihan lakaat da enorus dre berzh o stuzegezh vihanvourc’hiz kornogat, o stuzegezh werc’hek nemeti.\nEmaint er-maez un hil hollveziadel krouus. Kouezhañ a reont en arc’hadurioù anistorek. Emaint o fleustriñ o c’hevanekadur ouzh ar bed kornogat.\nEn o c’hichen e kendalc’h morianed ar maezioù hag ar mengleuzioù da c’houzañv o c’horvoerezh, o destuziadur.\nDiarveradus eo an istor hag ar stuzegezh afrikat gant ar binvioù kenderc’het gant ur stuzegezh arall. Mont a ra da varc’hadourezhioù personelaet, eksotek… Worldmusic, dilhadoù hag all…\nDestuziañ n’eo ket seveniñ.\nHeñvel poch eo ar saviad gant ar re a vrud dilerc’hioù ur stuzegezh vreizhek.\nDindan ar bloc’heiladoù kornogat ne c’hell ar vorianed nemet krakvevañ . Eus tud stuziet ha rez int aet d’ ur yoc’h goueziaded distuz, dibolitikaet, digeodedet, arlezidi gouzañvat.\nLakaet int par da loened stlej, mat d’ober al labourioù mezhekaus evit ar re wenn : mitizhien, micherourion mengleuzioù, pennoù bihan, fliked, blenierion vusoù… Aet int da chas prest d’an emgann evit an aluzen asantet dezho. An emframm kevredigezhel kornogat astennet war o bro a zistruj o denelezh en o argas e trobarzh an istor.\nN’eo ket dibar da Suafrika. En Europa ivez eo dismegañset ha distaolet al lod eus ar boblañs a ra al labourioù mezhekaus, gronnet e karterioù arbennikaet, isgopret, o krakvevañ pell eus tachennoù dalc’herion ar reizhstuzegezh.\nLennit ar skrivagnerion c’hallek, ha brezhonek emichañs, a zeskriv tud ar maezioù pe ar mengleuzioù, pe labourerion an trobarzhioù evel loened, tud gouez, lous, mezvierion distuz war bouez hiniennoù anezho a zo ret kalonekaat en o striv d’ emstuziañ, da zestuziañ evit gwir.\nKroget eo bet al labour destuziañ ha sujañ e kornogeuropa a-raok bezañ bet ledet d’ar bed a-bezh. Destuziañ ar poblañsoù da ren war ur bagad chatal e c’hizioù fentus, setu ur pal a zoare.\nHa se eo a fell d’ar re a gred bezañ begennoù an denelezh ?\nPublié dans eztaol, kevredigezh\t| Marqué avec levrioù, stuzegezh\t| Laisser un commentaire


janvier | 2019 | ur blog eo …\nAr wask zo an aliesañ, ha mui-ouzh-mui, heklev pe uhelgomzer ar galloud politikel. Perzhiat eo e kenderc’hañ ar stuzegezh ren, ha kement-se abaoe dekvloaziadoù.\nKlevet ’m eus war ar ristenn Arte ne grede ket mui ar Frañsizion en o c’hoskor politikel.\nDispleget eo bet penaos ha perak.\nAr jiletennoù melen, evel ez int emanvet, n’ o deus ket muioc’h a zisfiz ouzh ar politikachourion eget dek pe ugent vloaz ’zo.\nKinnig a reer aze un hent pe un diskoulm diouzh un tu fall. Ar gudenn n’emañ ket etre hiniennoù ha hiniennoù, politikerion ha tud korvoet gant an armerzh, dilezet gant ar frammoù politikel.\nEmañ ar gudenn gant an dibolitikadur, hini ar Stadoù kenderc’het gant kumuniezhoù kreizet war an armerzh.\nAn armerzh zo hollc’halloudek da vat adal ar bloavezhioù c’hwegont.\nDa gas war-raok buzadoù an armerzh eo bet bevennet an dud d’ un hinienn kantet d’ e vevañs ha troc’het diouzh pep niñvañ, eleze dibolitikaet, ur bevezer glan, traken.\nUn argerzh heñvel ouzh an hini a oa er renadoù hollveliour eo. En hil ar renadoù hollveliour emañ ar gevredigezh veveziñ. Evit ma ’z afe en-dro seurt renadoù eo arabat d’ ar boblañs bezañ politikaet, kaout un emskiant bennak. Ret eo skarzhañ pep skoilh etre bevezerion strishaet da hiniennoù direet d’ ur yoc’h ha kealiad hollc’halloudek ar beveziñ.\nEvit d’ ar gevredigezh veveziñ bezañ e rank koskor armerzhel ar vro bezañ hollc’halloudek.\nA-walc’h selaou ouzh an atebeion politikel a lavar n’ eus ket tu da vont war-raok hep un armerzh bleunius, pe armerzh avat ? Kinnig a reer d’an dud aberzhiñ o buhezañ, bezañ loened stlej diemskiant betek ma vo trec’h an armerzh hollc’halloudek. Neuze e vint eürus er baradoz war an douar. Hag eo disheñvel diouzh ar strollad broadel sokialour alaman pe diouzh komunourion Rusia ? An hollc’halloud zo tremenet gant an armerzh. Ar politikerezh, an arz, pep skiant, pep preder, pep kealiadurezh zo isurzhiet d’ an armerzh.\nPe e klask tud koskor ar wask hag ar c’hoskor politikel ober goap ouzh poblañs Frañs, pe ez int leueoù, pe ez int leueoù a ra goap ?\n(Diouzh ar beure-mañ c’hoazh, war France Inter e rae ar Stad C’hall e voederezh. Hervez mouezh ar galloud, adsammet gant implijidi ar media, emañ ar boblañs o treiñ a-enep an emsavidi, emañ e karantez gant ar bolis, ha kirri hobregonet a vo e Paris da wareziñ an dud vat ha da stourm ouzh an noueañs a lezireion a zo un dismegañs evit ar Republik. Nag ur brezegenn dibolitikaus ha dismegansus a-berzh tud sañset bezañ politikerion ha kazetennerion.)\nUn hir a labour zo bet graet evit dibolitikaat an dud, ha hir e vo hent an adpolitikaat d’ o lakaat da vezañ perzhiat e buhez ar geoded.\nKlevout a reer e vo lakaet an dud da reiñ o soñj gant cahiers de doléances (kaieroù klemm)… Peseurt soñj a c’hell bezañ roet gant tud dibolitikaet mik ? Peseurt pouezh a vo da seurt soñjoù ? Goap ha dismegañs ne vo ken.\nKlask a reer hon lakaat da grediñ ez eo skrivañ bezañ politikaet ?\nAn dud o jiletennoù melen int a voulc’h ur politikaat dre o niñv.\nSiwazh n’ eus plas ebet, benveg ebet evit ur politikaat er bed a-vremañ. Pep tra zo da sevel. Ken droch e vefe lavarout e chome plas d’ ur politikaat dindan frammoù hollveliour derou an ugentvet kantved.\nNe vo ket aes kavout skor d’ un adpolikaat. Hir e vo an hent, ha ne c’hallo bezañ graet nemet en arlez d’ ar stuzegezh ren pe ez adkouezho pep emsavadeg e brizhkealiadurezhioù ar stuzegezh ren.\nPublié dans kevredigezh\t| Marqué avec mediaoù\t| Laisser un commentaire


Pajenn:Morvan - Buez ar Zent, 1894.djvu/285 - Wikimammenn\nPajenn:Morvan - Buez ar Zent, 1894.djvu/285\nA benn bloaz e kouezaz klanv, hag e c’houlennaz beza kaset da Rom. Kaset e oue, rak ann Normanded a ioa leun a respet hag a istim evithan abalamour d’he zantelez. Pa erruaz eno, e reaz eur brezegenn d’ann eskibien ha d’ar veleien, ha daou zevez goude, d’ann naontek a viz ebrel euz ar bloaz 1054, p’edot o paouez he noui hag he gommunia, e varvaz a greiz trugarekaat Doue, oajet a zaou vloaz hag hanter-kant.\nE sakramant ann aoter ema e guirionez korf, goad, ene ha divinite hor Zalver Jezuz-Krist dindan spesou ar bara hag ar guin. Enn offerenn eo e teu Jezuz-Krist d’en em lakaat dindan ar spesou-ma dre ar c’homzou a lavar ar belek da vare ar Gorreou. Goude ar Gorreou, ne vez mui na bara, na guin var ann aoter : chenchet int e korf ha goad hor Zalver. Setu aze ar burzud heb he bar a c’hoarvez bemdez enn offerenn. Gant pebez devosion eta ne dleit-hu ket klevet ann offerenn! Pebez respet ne dleit-hu ket da gaout evit sakramant ann aoter, el leac’h m’ema e guirionez ho Toue, ho Salver hag ann hini a dle beza eunn deiz ho Parner !\nAgnes a zonjaz ne oa bet choazet evit eur garg ken\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/285&oldid=137476 »


Pajenn:Perrot - Bue ar Zent.djvu/822 - Wikimammenn\nPajenn:Perrot - Bue ar Zent.djvu/822\nMervel a reas en Rom, ar 26 a viz du 1751, oajet a bevarzek vla ha tri-ugent : « Koll kalz hon deus grêt, a lavaras ar pab, pa zigasjod d’ezan ar c’helou eus e varo, mes bezan hon deus eun difennour muioc’h dirak Doue. »\nEvit kaout ar pardon eus ar pec’hejou, daou dra a zo bet red a holl viskoaz : kaout keun aneze ha kaout eur mennoz start d’en em viret dioute en amzer da zont.\nOuspen-ze, abaoue m’eo bet Jezuz-Krist war an douar, evit kaout ar pardon eus ar pec’hejou, eo red o c’hovez d’eur beleg hag eu deus galloud da rei an absolven aneze.\nAr pardon, en doare-ze, a zo eun dra ha n’eo na re ês na re diês da gaout.\nI. — Ar pardon n’eo ket re diês e gaout. Ma vije bet red, evit bezan pardonet gant an Otrou Doue, kinnig d’ezan en sakrifis eun ejen, pe eun oan, pe eur c’houblad turzunelled, pe eur c’hroueriad gwiniz hepken, petra o dije grêt ar beorien ?\nA drugare Doue, ne c’houlenner netra evelse ; n’eus nemet anzav d’ober, hag an dra-ze n’eo na koustus evit ar yalc’h, na poanius evit ar c’horf.\nII. — Ar govezion a zo eun dra ha n’eo ket re diês ; eun dra eo ive ha n’eo ket re ês.\nMont da lavaret d’eun den, n’hon deus anaoudegez ebet anezan, kouls lavaret, ar pez ne lavarfemp ket d’hon mignoned brasan, na zoken d’hon mammou, n’eo ket ken brao-ze. Tenn eo mont da govez. Anez-ze, ne vije ket kement a dud o pellât diouz ar gador-govez, hag o chom heb anzav o fec’hejou, pa dostaont outi. Tenn eo en em damall. Er govezion, n’eo ket ar c’horf a zo kastizet, nag e skianchou ; ar volonte ’n hini zo en pinijen. Ha dleet eo e vefe an treo evelse, p’eo gwir hi eo he deus grêt an droug. Ar c’horf hag e skianchou ne oant nemet he servijerien.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/822&oldid=141135 »


Doue an Tad - Wikipedia\nSkeudenn Doue an Tad hervez Julius Schnorr, 1860.\nDoue an Tad er BiblAozañ\nAn holl avielerien ne seblantont ket reiñ ar memes pouez da dadelezh an aotrou Doue : pemp gwezh nemetken e vez graet anv anezhi en Aviel hervez sant Mark. An Aviel hervez sant Lukaz a ra anv anezhi nemet e bugaleaj Jezuz hag en e Basion vras. Anv a zo bet graet eus tadelezh Doue e-pad parabolenn ar mab prodig memes tra. Skridoù sant Yann an avieler eo a ro ur plas bras da dadelezh an aotrou Doue : c'hwezek gwezh e ra anv anezhi en e ziv lizher. E-barzh an Aviel hervez sant Yann, an dadelezh a zo ur mennozh diorroet ken-ha-ken, livet eo-hi evel ur gwir adopsion a laka an holl-Gristenien da gemer lod enni, dre ar badeziant ha Jezuz, evit ur ganedigezh nevez hag a zigor anezho da Zoue an Tad.\nTadelezh an aotrou Doue a zo sevenet-tre er bedenn "Hon Tad". Kelennet a zo bet ar bedenn-mañ d'an diskibien digant Jezuz. E-serr ober an dra-se, diskouez a rae pegen a-bouez-bras eo an tadelezh evit gouzout e vez an aotrou Doue ur boud hag a zo un dreinded.\nPietro Perugino, Annunciazione (Degemenn da Vari), 1489.\nPieter van Aelst, Tron an Druez, 16vet kantved\nVelázquez, Kurunidigezh ar Werc'hez, 1645\nGiulio Cesare Procaccini, Kurunidigezh ar Werc'hez, 17vet kantved\nAdtapet diwar « https://br.wikipedia.org/w/index.php?title=Doue_an_Tad&oldid=1920564 »\nKemm diwezhañ d'an 1 Gen 2022 da 12:19


Gilles Servat : diforc'h etre ar stummoù - Wikipedia\nGilles Servat : diforc'h etre ar stummoù\nGilles Servat (kemmañ)\nStumm eus an 8 Gen 2019 da 10:08\nreplaced: a D → a D (3) using AWB\nStumm eus an 17 Gwe 2017 da 17:08 (kemmañ)\nStumm eus an 8 Gen 2019 da 10:08 (kemmañ) (dizober)\nD (replaced: a D → a D (3) using AWB)\nGoude ''L'Or et le Cuivre'' e 1979, e raio enor da [[René-Guy Cadou]] (1920-1951), ur barzh breizhat marv re abred. En 1981 e kinnig ur bladenn e-pad ur sonadeg hag en 1982, ''Je ne hurlerai pas avec les loups''. E 1984 ha 1985 e kemeras perzh e ''Théâtre de la chimère'' Michel Ecoffart. 1988, ''Mad in Sérénité'' a zo priziet gant Priz Braz Akademiezh Charles-Cros ha Priz kuzul rannvro Breizh. Savet ez eus bet un arvest e «Tombées de la Nuit», ur gouel lidet e Roazhon diwar ar bladenn ''Le Fleuve'' embannet e 1992.\nAdalek 1993 e krog «L'Héritage des Celtes» gant [[Dan Ar Braz|Dan ar Braz]], ur raktres savet evit embann pinvidigezh ar sonerezh keltiek. Adkavout a reer ivez Elaine Morgan, Nollaig Casey, Karen Matheson (hag a gan evit ar strollad [[Capercaillie]]), [[Yann-Fañch Kemener]] ha Donald Shaw. Kemer a ra perzh e-barzh enrolladur pevar fladenn: ''Héritage des Celtes'' (1994), ''Finisterres'' (1997) hag ar ''Zénith'' (sonadeg e 1998). Ar bloavezh war-lerc'h e vo Gilles Servat en emgav Bretagnes à Bercy gant, da skouer, arzourien an Héritage, Armens, Alan Stivell hag an [[Tri Yann]].\nE 1996 ec'h embannet ''Sur Les Quais de Dublin''. Evit ar bladenn-mañ ez eus bet pedet un nebeud arzourien: Ronnie Drew (des [[Dubliners]]), [[Andy Irvine]], [[Rita Connolly]] ha [[Bagad Roñsed-Mor]] deus [[Lokoal-Mendon]].\n''Touche pas à la Blanche Hermine'' a zo ur bladenn embannet dirak an holl, en 1998 en [[an Alre|Alre]]. Adkavet e vez kanaouennoù mil anavezet (Vieille ville de merde, Sur les quais de Dublin, hag all) hag a-raok ar ganaouenn ''La blanche Hermine'' ez eus an destenn ''Touche pas à la Blanche Hermine'', un destenn a-enep d'ar [[Front National]] hag o deus adkemeret ar meeting ''Comme je voudrais'' e 2000. goude ez eus ur ganaouenn war an Erika met ivez kanaouennoù war Iwerzhon.\nE 2003 e [[Sant-Maloù]], en deus resevet kolier [[Urzh an Erminig]].\nD'an 19 a viz mae 2005 ec'h embann Servat ur bladenn nevez ''Sous le ciel de cuivre et d'eau'' gant ur ganaouenn en enor [[Polig Monjarret]] lesanvet «Le Général des Binious», krouer [[Bodadeg ar Sonerion]].\n* Erwan Chartier, ''Gilles Servat, portrait'', embannadur Blanc Silex Editions (144 pajenn), 23 a viz C'hwevrer 2004. (ISBN 978-2914875042)\n* Guy Millière, ''Gilles Servat (Poésie et chansons)'', dastumadenn Chansons d’aujourd’hui, embannadur Seghers (192 pajenn), 1975. (ASIN B00936ZTUI)\n* Christian Renaut, ''Regard sur Gilles Servat'' (poltriji), embannadur C. Renaut, 1añ a viz Genver 1989. (ISBN 978-2903197087)\nAdtapet diwar « https://br.wikipedia.org/wiki/Dibar:MobileDiff/1818936 »


Skeudenn orin embannadur 1766 gant John Cleland.\nMemoirs of a Woman of Pleasure ("Eñvorennoù ur vaouez a blijadur", brudet evel Fanny Hill, un doare saoznekaat d'an droienn latin mons veneris) zo ur romant erotek saoznek savet gant John Cleland hag embannet e Londrez evit ar wech kentañ e 1748. Skrivet eo bet ar romant pa oa an aozour en toull-bac'h e Londrez, dre ma oa dindan zle.\nKontet eo da vezañ ar c'hentañ skrid pornografek saoznek e komz-plaen, kenkoulz hag ar c'hentañ romant pornografek. Bez' e voe unan eus al levrioù muiañ kondaonet gant al lezenn hag al levr berzetañ en Istor Mab-Den.\nKavout a reer ur stumm eus ar romant embannet gant Peter Sabor ; ouzhpennadurioù displegañ a gaver gant ul lennadur evit kompren gwelloc'h ar c'henarroud. Studiadennoù lies zo bet savet evit kompren munudoù an istor e-keñver an ekonomiezh ha doareoù bevañ ar mare taolennet.\nIstor an embannadur[kemmañ | kemmañ ar vammenn]\nE div lodenn e voe embannet ar romant, an hini gentañ d'an 21 a viz Du 1748, hag an eil tri miz goude, e miz C'hwevrer 1749. "G. Fenton" e oa an embanner, en gwirionez Fenton Griffiths hag e vreur Ralph. Lod enklaskerien a embann e vefe bet boulc'het an oberenn e 1740, pa oa an aozour Cleland e Bombay o labourat evit ar British East India Company.\nSkeudennoù gant Édouard-Henri Avril evit Fanny Hill.\nI - Lid deskoni Fanny\nII - Mr Croft a glask ribodañ Fanny\nIII - Polly Philips hag an Italian yaouank\nIV - Charles o vont tre e bleunienn werc'h Fanny\nV - Fanny o reiñ kalon da William\nVI - Mr. H. o sourpren Fanny gant William\nVII - Louisa gant mab al lojerez\nVIII - Braventezioù Fanny diskouezet\nIX - Fanny hag ar martolod\nX - Fanny o skourjezañ an ao. Barville\nXI - Fest ar gibellañ\nXII - Charles ha Fanny\nSkrid embannadur 1749.\nUn droidigezh e galleg]\nAdtapet diwar « https://br.wikipedia.org/w/index.php?title=Fanny_Hill&oldid=1906504 »\nLennegezh saoznek an XVIIIvet kantved\nKemmoù diwezhañ degaset d'ar bajenn-mañ d'an 9 Gou 2021, da 15:45.


Meurvor Habask - Wikipedia\nAr Meurvor Habask (kartenn saoznek)\nAr Meurvor Habask (Latin Mare Pacificum, un anv roet gant an ergerzher portugalat Fernan Magalhaes) eo an tolzennad dour brasañ er bed. Stumm ur c'helc'h en deus ar meurvor-se dre vras. Goleiñ a ra un drederenn eus gorread ar Voul-zouar gant e 179,7 milion km². Eus an Norzh betek ar Su ez eus war-dro 15.500 km eus Mor Bering e takad an Arktika betek Mor Ross en Antarktika.\nLod eus an douaroniourien a lavar ez eus ur meurvor trobolel, anvet Meurvor ar Su en-dro da Antarktika ha ne vefe ket ul lodenn eus ar meurvorioù all. Ledander hirañ ar Meurvor Habask a vez kavet war-dro 5° N ledred, e-lec'h ma tizh 19 800 km eus strizh-mor Malaka en Indonezia betek aod Kolombia. E foz Mariana emañ al lec'h gant an donder brasañ er bed, da lavaret eo 10 911 m.\nWar-dro 25 000 enezenn zo bet kontet er Meurvor Habask (muioc'h eget e-barzh an holl vorioù all asambles) hag an darn vuiañ anezho er Su d'ar c'heheder.\nWar marzhoù ar C'hornôg e kaver morioù bihan enklozet etre enezegoù bras : Mor Sulawesi, Mor Koural, Mor Sina ar Reter, Mor Japan, Mor Sina ar Su, Mor Sulu, Mor Tasman hag ar Mor Melen. Strizh-mor Malaka a zo un harz etre ar Meurvor Habask ha Meurvor Indez koulz ha Tremen Drake ha strizh-mor Magalhaes a zo dorioù d'ar Meurvor atlantel.\nAuckland (Zeland Nevez)\nHong Kong (Hong Kong (Sina))\nLong Beach (Stadoù-Unanet)\nLos Angeles (Stadoù-Unanet)\nPearl Harbor, (Hawaii)\nPortland (Oregon) (Stadoù-Unanet)\nSan Diego (Stadoù-Unanet)\nSan Francisco (Stadoù-Unanet)\nTaipei (Republik Sina(Taiwan))\nAdtapet diwar « https://br.wikipedia.org/w/index.php?title=Meurvor_Habask&oldid=1662739 »\nKemmoù diwezhañ degaset d'ar bajenn-mañ d'an 16 Gwe 2015, da 09:46.


Kelenner war an armerzh hag ar brezhoneg eo bet.\nEn e yaouankiz eo bet ezel eus Strollad ar Vro Bagan hag eus UDB. Mignon e oa d'an Tad Medar a zaremprede p'edo ar manac'h en ur gouent e Gwengamp.\nTeir gwech eo bet dimezet. Ar wech kentañ da Wenola Barzhig, ur verc'h da Ernest ar Barzhig, a varvas en ur gwallzarvoud. An eil gwech da Anna-Vari Strullu, eus Douarnenez. Ha da ziwezhañ da Chantal Simon-Guillou, levraouegerez er CRBC, e Brest. Pevar bugel en deus, tri gant e wreg kentañ hag unan gant an eil, zo bet desavet holl e brezhoneg.\nMarc'heg eo en Urzh an Arzoù hag al Lizhiri gall ha el Lejion a enor gall.\nEr bloavezhioù 1980 en doa kuitaet an UDB ha dilennet e oa bet e penn ti-kêr Sant-Tegoneg. Maer ar gumun-se eo bet betek 2014. Kuzulier kanton Sant-Tegoneg e oa ivez, etre 1992 ha 2011 (dilennet e 1992, addilennet e 1998 hag e 2004). Etre ar 5 a viz Gouere 1997 hag an 18 a viz Mezheven 2002 e oa kannad sokialour evit Penn-ar-Bed e Pariz, e-lec'h Marylise Lebranchu.\nAdtapet diwar « https://br.wikipedia.org/w/index.php?title=Yvon_Abiven&oldid=1927731 »\nKemmoù diwezhañ degaset d'ar bajenn-mañ d'an 2 Gen 2022, da 17:36.


Publié le 4/03/17 19:02 -- mis à jour le 00/00/00 00:00\nEil atersadenn gant Daniel Carre.\nABP : Nec'het e seblant bout Loeiza el lizher-mañ. Perak ne chomfe ket he mamm ganti, e lec'h mont da di he c'hoar a zo o chom e kichen ?\nDaniel Carre : Ar wirionez zo gant Loeiz e keñver an dra-se. E ti Loeiza, zoken ma n'eo ket he zud- kaer – tad ha mamm Loeiz - o vevañ e-barzh ar memes ti, emaint kazimant dor ha dor memestra. Setu perak en em gav mamm Loeiza, Mari Taniou enta, muioc'h en hec'h aes e ti Mari, he merc'h goshañ, hag a zo o chom e Pennhored, hi ivez. Gwaz Mari, Andrev ar Mouillour, a zo er brezel, eñ ivez ; setu n eus eno, en ti-se, ken nemet an div vaouez hag ar vugale : Andrev bihan ha Noël.\nABP : Un dra bennak rebechet gant Loeiza da Loeiz a oa ar permisionoù : morse n'eo ket distroet Loeiz da Lannarstêr. Abalamour da betra ?\nD. C. : Meur a respont a zo da zegas aze... Adalek miz Even 1915 hepken e vo aotreet ar soudarded bet er brezel abaoe ar penn kentañ da c'houlenn ur bermision diskuizh : pevar devezh da dremen er gêr, mui an devezhioù hent. N'eus ket kaoz a roiñ kement-se un eil gwezh : krediñ a rer e vo achu an afer a-raok Nedeleg get an taol bras a vezer oc'h aprestiñ evit dibenn an hañv. Loeiz, eñ, a skriv en e garned e miz Gouere ne c'houlenno ket e bermision : re verr eo an amzer da dremen er gêr (kement-se a zo ober goap doc'h ar soudarded, o lakaat da breniñ pasianted ha netra ken, emezañ). Re hir ha re boanius e vehe ar veaj ; re a boan en dehe o kuitaat e re ur wezh oc'hpenn. Gwell eo enta gortoz disoc'h an afer : get an trec'h e vo distroet.\nDibenn 1915 ne zegas trec'h ebet avat ! … E 1916 e voe votet lezenn ar permisionoù diskuizh : gwir da gaout 6 devezh diskuizh evit pep prantad pevar miziad tremenet er brezel. Atav e chom dibleg Loeiz : kement a boan hag a galonad o do, eñ hag e re, pa vo ret en em guitaat en-dro ma vint diskaret hag e kollint pep esperañs. Oc'hpenn kement-se eo arvarus d'ar soudarded kuitaat an talbenn, rak koll a reont an akustumañs, ha kalz anezhe a vez paket get ar gwall pa zistroont, pe ken du o soñjoù ma en em lezont da vonet hag emaint kollet da vat. Atav ne vo ket Loeiz, hervezañ atav, evit roiñ tamm karantez gwirion ebet d'e wreg peogwir en em gav kabestret dindan un dever arall... «Arabat krediñ beviñ karantez gwir a-raok diwezh ar brezel. Gwell eo gortoz. Gallout a rit fiziiñ em c'harantez gwirion ha don.» Da c'hortoz eo arabat en em zrailhiñ, ober gwad fall peogwir en em garont o daou. Ar pezh a gavomp el lizher-mañ just a-walc'h.\nAdalek C'hwevrer 1918 en em gav Loeiz en Intendance Coloniale, en ur burev, pell a-zoc'h pep dañjer é tonet ag ar brezel. Abaoe meur a viz emañ bet aesaet ivez d'ar soudarded beajiñ. Koulskoude e chom atav hon den ken sonn en e bennad : ne zistroo ket a-raok an achumant. Un digarez nevez oc'hpenn a roa da Loeiza : ar c'hristen a zle plegiñ da volontez Doue betek penn ; ha Doue hepken a zo e stad da sevel E zorn - da lakaat fin d'ar c'hastiz -, da arrastiñ ar brezel.\nGallout a reer gwelet kement-se evel aheurterezh. Loeiz a zo... «égocentrique», mar faot deoc'h ! N'eo ket e vehe evitañ e-unan. N'eo ket e soñjahe ennañ hepken na da gentañ. Krediñ a ra avat bepred bout graet an dibab gwellañ, ha goulenn a ra get ar re arall treiñ a-du getañ, kemer an hevelep hent hag e vo mat pep tra ! … Ur perzh a bersonnelezh Loeiz en em ziskouez aze. Chom fidel, kousto pe gousto, d'ar pezh en deus divizet.\nKement- se ne vir ket a Loeiz, hag en desped dezhañ bout start ha kalet doc'htañ e-unan, bout tener-bras a galon e keñver traoù 'zo. Hag e-mesk an traoù-se en em gav just a-walc'h e re, e familh. An disterañ gwall en em gav gete el laka d'en em jaliñ ha da valiñ soñjoù ; setu ne faot ket dezhañ ma vo trubuilhet o c'halonoù, ma vint taolet en dizañspoar...\nABP : Ne vije ket bet tu dezhañ donet d'ar gêr ha pas distreiñ ? Dizentiñ ?Dizertiñ ? ...\nD. C. : Nann, biken ! … Loeiz a zo un den a zever ; evel ar braz a wazed e rummad. Galvet int bet d'ar brezel ; monet a rint. Atav, petra a faot deoc'h ober mod-all ?... Lod a zizent, gwir eo. Kalzig zoken a zistroa get dale d'o rejimant. E pelec'h chom da guzhat ? Risklet e vêr da vout tapet get ar jañdarmed (ha kastizet garv goude). Nag ar familh ! Ur vezh e vo gwelet ar jañdarmed é tonet d'ar gêr, gwelet o anv er gazetenn, rak embannet e vez anvioù ar soudarded kaset dirak ar «C'hoñseil de guerre», lâret ar pezh a zo bet kaoz, ar c'hastiz o deus tapet... Dezertourien n'eus ket bet kalz anezhe e Breizh. Ar wazed a vezve (da c'hellout moustriñ àr o foan), a chome marse da ruzal dre ar vro, met pignat a raent en tren a-benn ar fin.


Journal de Renaud Camus, lundi 14 octobre 2019\ncréée le mardi 15 octobre 2019, 0 h 22\nmodifiée le jeudi 17 octobre 2019, 23 h 22Plieux, lundi 14 octobre 2019, sept heures du soir. Donc, comme convenu, après-midi avec la journaliste déléguée par Le Monde, accompagnée d’un photographe — en ~~~~~~~~ ~~~~~ ~~’~~~~ ~~~~~~ ~~~~~ ~~~ ~~~~~~, ~~~~~~ ~~~ ~~~~ ~~~~~~~ ~~~~~, ~~ ~~~~~~~~~ exceptions près, la ~~~~ ~~~ ~~~~~~. ~~~~~~ ~~~~~~~~~, ~~~~~ ~~~~~~~, ~~~~ ~~~~ ~~~~~~ ~~~~~~ ~~~~~~ ~~~~~~~ ~~~~~ ~~~~~~~ ~~~~~~~ ~~~’~~~~~ ~~~~~~~~~~, ~~~ ~~’~~ ~~~~ ~~~~~ ~~ ~~~~~ ~~~~~, ~~ ~~~~ jeune Sandrine Kiberlain. ~~~~~ ~~~’~~~~~ ~~~~~ ~~~~~~~~ ~~~ ~~~~~~ ~~’~~~~~~ ~~~ ~~~~~~~ (~~~~~~ ~~~~~~ ~~~~~ ~~~~~ ~~~~~~~~ ~~’~~~~ ~~~~~-~~~~~~, ~~~ ~~~~~~, ~~~ ~~~~~~~-~~~~~ ~~~~~~~), ~~’~~~~ ~~~~ ~~~~~~ ~~~~~~ ~~~~~ ~~~~~~~, aimable, on serait ~~~~~~~~ ~~~~~~ ~~~ ~~~~~ gentille, ~~~ ~~~ ~~~ ~~~~~~~ ~~~~ ~~~~~~~ ~~~ ~~~~ ~~~~~ ~~~~~~~, ~~~ ~~~~~ ~~’~~~~~~~~~, ~~~~~~~~, ~~~~~ ~~~ ~~~~~~~~~~~~ ~~~~. ~~~~-~~~~~ ~~~ ~~~~~ ~~~~~ poli aussi, j’espère, ~~~ ~~~~~~~~ ~~~~~~~~ ~~~~~~~~~~, ~~~~~ ~~~ ~~’~~~ ~~~~~~~~ ~~~~ ~~~~~~. ~~’~~~~ ~~~~~ ~~~~ ~~~~ ~~~~~~~~~~. ~~~ ~~~ ~~~~~~~ ~~~~ ~~~ ~~~~~~~ ~~~ ~~~~~~~~~~ ~~~~~~ ~~~ ~~~~~~, ~~~ plutôt, car ce ~~’~~~~ ~~~~ ~~~ sujet, ~~~~ ~~~~~~~~~~~ atmosphère ~~~ ~~~~~~, ~~~~~~~~~~~~~~ ~~ ~~~~~~~~. ~~~ ~~~~~ ~~~~ ~~~ ~~~~~ ~~~~ ~~~ ~~~~~ ~~~~ ~~~ ~~~~~ : ~~~ ~~~~~ ~~~~ ~~~~~ ce qu’on dira ~~~~~ ~~~~~~~ ~~~~~~~ ~~~~, ~~~ ~~~~ ~~~~ ~~~~~~~~ ~~~~~~~~ ~~~~~~~~~~~~~, ~~~~~~~~~, ~~~ ~~~~~~~~~~ ~~~~~~~~~~~~~~~, ~~~~~~ ~~~~ ~~~ ~~~~~~~~~~ ~~~ ~~~~~~ ~~~ ~~~ Monde ~~’~~~~~~, ~~~ ~~~ ~~~~~~~~ dévastateur, qui pourrait ~~~~~~~~~ ~~ ~~~~~~~ ~~~~~~~~~, ~~~ ~~~~~ ~~~ ~~’~~~~ ~~~~ ~~~~~~~~ ~~~ ~~~~~, ~~’~~~~~~~~~, ~~~~ ~~’~~~~ ~~~~~~~~~~~~ ~~~ ~~~~~~~~~, ~~~ ~~~~~~ ~~~~~~, ~~~~~, ~~~ ~~~~ ~~~~~~~~~~ préalable.\nJe ~~~~~~ me souvenir qu’il ~~ ~~ ~~~~~~~~ ~~~~~~ ~~’~~~~~~ ~~~~~~~~~~ ~~ ~~~~~ ~~~~~ L’Écart, ~~~ ~~~~~ ~~~~~~~~~ — ~~ ~~~~~ ~~~~~ ~~~~ ~~’~~~~ ~~~~, ~~~, “~~~~~~”, ~~~~ ~~~~~~~~~~~ ~~~ ~~~~~~~~ ~~~~~~, en pleine lumière. ~~~ ~~~~~~ ~~’~~~~~~~~~ ~~~ ~~~~~~~~~~ ~~~~~~~~ ~~~~~~~~~~~~~~~ ~~~~ ~~~~~~ ~~~~~ ~~~~ ~~~~~~ ~~~~~ :\n« ~~~~~~ ~~~~~~~~~~~~ ~~~ ~~~~ ~~~~ ~~~~~~~~~~~~ : ~~~ ~~~~~~~~ ~~~~~~~~, ~~~~~~ ~~~~ ~~’~~~ ~~~~ ~~~~~~~~. Écouter le chant ~~~~ ~~~~~~~~. ~~~~~ ~~~~~~~~ ~~~ ~~~~~~~~~~ ~~~~~~. » (~~. 140)\nJ’imagine ~~~’~~~ ~~~ ~~~ ~~ ~~~~ ~~~~~ ~~~ ~~~~~ ~~~~~~ ~~~ ~~~~ ~~~~~~ ~~~ ~~~~~~~ ~~~~~~~~~ ~~’~~~~ ~~~~~~~~~~~, ou d’un gigolo, ~~~~~ ~~~’~~~ ~~~~~~ ~~~~~ ~~~~~ ~~~~ ~~~~ ~~~~~~~~~~~ ~~~’~~~~ ~~~~~~~~~~ ~~~~~~~~~~~~~~ ~~~~~~~~~~~~~~ ~~~ ~~~~~~~~~ ~~~ ~~~~~~ ~~~~~~~~~~~~ ~~~ ~~~ ~~~~~~ ~~~~~~~~ ~~~~~~~~~~~~~~~ — ~~~~~~~~~ ~~~~~ ~~~~~ ~~~~~~ que d’autres pour ~~’~~~~~~~~~, ~~~~~~~~~~ ; ~~~ ~~’~~~ ~~~~~~~~~ ~~~~~~~~ ~~ ~~~~~~~, ~~~~~ ~~~ ~~~~~~ ~~~~~~~~~~~~~ ~~~~~~~~~~ ~~~~ ~~’~~~~ ~~~~~ ~~~~ ~~~~ ~~~~~~~~~, ~~~ leurre.\nAu ~~~~~~~~~~ ~~~ ~~~ ~~~~~ ~~~~ ~~~~~~ amoureux de Mlle ~~~ ~~~ ~~~~ ~~~~~~~~~, ~~~ ~~~~~ ~~~ ~~~~ ~~~ ~~~ ~~~~~ ~~~~~, ~~~~~~~ ~~~~~ ~~~~~~. ~~~ ~~~ ~~~~~~~~~~~~ ~~~~~~~ ~~~~~~~~~~~~ (~~~~~ ~~~~) ~~~~ ~~’~~~~~~~~~~~~~, ~~~ ~~~~ ~~ tiré des dizaines ~~~ ~~~~~~~~~~ ~~~ ~~~~, ~~~ ~~~~~~~~~ ~~~~ ~~’~~~ ~~~~~~~ ~~ ~~~ ~~~~~~~~~~ ~~~~ ~~~~~~~ ~~~~~~~~~~ ~~ ~~~~ ~~~~~ : ~~’~~~~-~~-~~~~~ ~~~~ ~~’~~ ~~~~~~~~~~ ~~~~~~~~~~~, ~~~~~~ ~~~~~ ~~~~~~~~~~~~~ ~~~~ moralement : vieux, laid, ~~~~, ~~~~~~~~, ~~~~~~~~~~, ~~~~~~~~~. ~~~ ~~’~~ ~~~~~~~ ~~~~~. ~~~~~~~~~ ~~’~~ ~~~~~ ~~~~~. ~~~ ~~~~ ~~~~ ~~~~~~~~~ ~~~~~~ ~~~~~, ~~~ ~~~ ~~’~~~ ~~~ ~~~~~ ~~~~ ~~~’~~~ ~~~~~ ~~~~~~~ il ne faut ~~~~ ~~ participer.\nMme ~~~~~~~~~, ~~~~~~~~~~, ~~’~~ ~~~~~~~~ ~~~~~~~~~ ~~’~~~~~~~~~~ ~~’~~ ~~~~~~~~~~~, ~~~~~~~ ~~~~ ~~~~~ ~~~~~~~~~ ~~~~~ ~~~~~~~~~~~~ ~~~ ~~~~~. ~~~ ~~~~~ ~~~~~ ~~~ ~~~~~~~ ~~~~~~~ ~~~~ ~~~~ cent lecteurs du Monde, ~~~ ~~~ ~~’~~~~~~~~ ~~~~~ ~~~~~~ ~~~~~~~~, ~~~ ~~ ~~~ ~~~~~ ~~~~~~~~~ ~~~~~ ~~~ ~~~~~~ ~~~~ ~~~~~~~ ~~~~~-~~~~~ ~~~~~~~~~~ ~~~~ ~~~~ ~~~~~~~~~ ~~~~~~~~~, ~~~ ~~~~ ~~~~~~~~~~~~ ~~’~~~~~~ d’enquêter un peu ~~~~~ ~~~~~~, ~~~ ~~~ ~~~ ~~~~~~ ~~~~~ ~~~~~~~ ~~~~~~~~. ~~~ ~~~ ~~~~~ ~~~~~~~~~ ~~~~~~ ~~’~~~~~~~~ ~~~~ ~~~~~ ~~~~ ~~~~~~~~~~~ ~~~~~~~ ~~~~~ ~~~~~~~, ~~~~~ ~~~~ ~~~~~~~~~~~~, ~~~ ~~~~~~~~~, un homme ou ~~~~ ~~~~~~ ~~~~~ Le Monde dit ~~~~ ~~~~ ~~~~~~~ ~~~~~~~~ ~~~~~~~~~ ~~’~~~~~~~~, ~~~~~~ ~~~ ~~~~~~~~~~, ~~~ ~~~ ~~~~~ ~~~~ ~~~ ~~~~~ ~~~~ ~~~~~ ~~~~~~~~~~~~ ~~~~~~~~.\nvoir l’entrée du lundi 14 octobre 2019 et son image dans Le Jour ni l’Heure


"Kousk Breizh Izel" gant Anne-Marie Lallouët\nUr ganaouenn vrav ha mil-vrudet kanet gant ur vaouez a oa labourerez-douar e Penn-ar-Bed.\nIliz Landelo © Radio France - Axel Perret\n"An heol a zo kuzet, Setu echu an deiz...", brudet eo pozioù ar ganaouenn-mañ e Breizh izel hag er bed a-bezh ivez. "Kousk Breizh Izel" zo bet skrivet e 1902 ha kanet gant Anne-Marie Lallouët, ur vaouez 82 vloaz.\nGanet e oa bet Anne-marie e 1938. He zud 'oa genidik eus Lokeored ha Plonevez-ar-Faou hag ul labourerez-douar a oa-hi e-pad tout he buhez. Dimezet 'oa yaouank ha deuet da di he zud-kaer e Landelo abalamour ma oa du-hont muioc'h a zouaroù. Hag ur sapre afer e oa goro ar saout eviti e-pad tregont vloaz !\nDesket he deus Anne-Marie kalz a draoù da ganañ e galleg, nemet "Bro gozh ma zadoù" pe "Kousk Breizh izel" e brezhoneg. "Pozioù a zo brav hag aes da zeskiñ" emezi ! Setu aze ur ganaouenn war un ton hengounel hag a zo bet skrivet gant an aotroù-abad Maréchal, bet ganet e Moustouer-Logunec'h e bro Gwened e 1878.


Carlo Iañ Mantova - Wikipedia\nCarlo Iañ Mantova\nCarlo Iañ Mantova (Pariz 1580-1637 Mantova), a oa dug Nevers ha dug Retel, hag 8vet dug Mantova ha Montferrato (1627-1637).\nMab e oa da Ludovico Gonzaga-Nevers ( 1539-1595), dug Nevers, ha dug Rethel, ha priñs eus Mantova, ha da Henriette de Clèves. E dad, mab da Federico II Gonzaga, a oa bet kaset gant e dud da lez Bro-C'hall da vezañ savet gant bugale ar roue gall. E vamm a oa pennhêrez dugelezh Nevers.\nD'e 13 vloaz e oa anvet Charles de Nevers; neuze ez eas gant e dad diplomat da lez ar pab Klemez VIII, ma weladennas lezioù Roma, Firenze, ha ma reas anaoudegezh gant e genderv Vicenzo Iañ a rene e Mantova.\nE 1599 e timezas e Soissons da Catherine de Lorraine, merc'h da Charlez II, dug Mayenne ha dug Bar (ar Mayenne brudet a enebas ouzh Herri IV (Bro-C'hall)) ha da Henriette de Savoie-Villars. C'hwec'h bugel o doe.\nDimezet kenetrezo, pe gevellet, eo ar c'hêrioù-mañ, ma renas : Nevers, Charleville-Mézières, ha Mantova.\nAdtapet diwar « https://br.wikipedia.org/w/index.php?title=Carlo_Iañ_Mantova&oldid=1957732 »\nKemm diwezhañ d'an 15 C'hwe 2022 da 10:57


Sant-Widel-Skovrid - Wikipedia\nSant-Pêr-Raez (betek 2015)\nSant-Brewenn (abaoe 2015)\n2 564 ann. (2018)\n47° 15′ 22″ Norzh\n2° 01′ 06″ Kornôg / 47.2561111111, -2.01833333333\nSant-Widel-Skovrid (Saint-Viaud e galleg) a zo ur gumun a Vreizh, e Kanton Sant-Brewenn, e Liger-Atlantel, e Bro-Raez, er c'hreisteiz d'al Liger.\nKrouet e voe kumun Sant-Widel-Skovrid e 1790 diwar ar barrez katolik. Lakaet e voe e Kanton Frozieg hag e Bann Pembo. E 1800 e voe lakaet en Arondisamant Pembo. Lakaet e voe e Kanton Sant-Pêr-Raez e 1801 .\nBrezel-bed kentañ: mervel a reas 73 gwaz ag ar gumun abalamour d'ar brezel, d.l.e. 4,87% eus he foblañs e 1911 . Daouzek gwaz ouzhpenn a zo bet kavet gant Bodad-labour Istor ha Glad .\nEil Brezel-bed: d'an 21 a viz Kerzu 1941 e kouezhas ur c'harr-nij (Hudson V marilhet AM837 ha kodet VX-N) eus aerlu ar Rouantelezh-Unanet (Royal Air Force) e La Bretesche e Sant-Widel-Skovrid; mervel a reas e bevar nijour, douaret e voent e bered "Pont du Cens" en Naoned.\n(br) Sant-Widel-Skovrid war lec'hienn Geobreizh\n↑ Cassini - EHESS - Fichenn kumun Sant-Widel-Skovrid\n↑ Les soldats de Loire Inférieure - Monumant ar re varv hag ur blakenn en iliz katolik\nAdtapet diwar « https://br.wikipedia.org/w/index.php?title=Sant-Widel-Skovrid&oldid=1721544 »\nDernière modification le 4 Her 2016, à 13:32\nKemmoù diwezhañ degaset d'ar bajenn-mañ d'an 4 Her 2016, da 13:32.


Kevredigezh Kembre-Breizh: Avanked erru en-dro e Bro-Skos\nAvanked erru en-dro e Bro-Skos\nUnnek avank zo bet laosket da vevañ gouez e en Earra Ghàidheal (Argyll), Bro-Skos, evel lod eus ur raktres da zegas al loened-se en-dro er vro. Eus Norvegia eo bet degaset an avanked, loened ha n’eus ket bet anezho e Bro-Skos abaoe 400 vloaz.\nGwelet e vo ha gallout a reer addegas avanked e lec’hioù all dre Vro-Skos mar deu an taol-arnod da vat. Ar Scottish Wildlife Trust hag ar Royal Zoological Society of Scotland eo o deus roet lañs d’ar raktres-mañ.\nSavet ez eus bet lochennoù a-ratozh evit an avanked, ha tamm-ha-tamm e vo tu dezho krignat evit en em zieubiñ. Evel-se e c’hallont ober anaoudegezh gant o zrowardroioù pa vint prest.\nPesketaerien an eoged zo e-touez ar re o deus enebet addegas an avanked, aon ganto ma vo stanket stêrioù bihan ganto. Gallout a rafent neuze herzel ouzh ar pesked rak tizhout al lec’hioù ma taolont o greun.\ntagioù avanked, Bro-Skos, endro, natur


Pajenn:Dizanv - Ar c’henta Miz Mari, 1868.djvu/215 - Wikimammenn\nPajenn:Dizanv - Ar c’henta Miz Mari, 1868.djvu/215\nJesus-Christ leun a c’hloar, caer ha dudiuz da velet, a ziskennas e-unan eus an Ee, da gaout e Vam benniged, evit beza e-unan ganti var e maro, ac cass e ene d’ar Baradoz. Sellit ouz Jesus, Elez aleiz en dro deza. Gant pebez joa e teu an Elez-se da entent ouz o Rouanez, da zervicha anezi !\nServichit anezi, c’hui ive, evel d-o. — Silaouit Jesus : Savit, emeza o comz ouz e Vam, savit, deuit, deuit buan, va muia-cared, caer dreist an oll, deuit ! Ar goanv a zo eat a-biou, ar glao a zo taved, an oll boaniou a zo eat pell, deuit d’an Ee ! Gant pebez joa ac carantez e lavarse Mari, evel\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/215&oldid=124609 »


30 milliard evit « Paris bras » ! – UDB Jeunes\nN’eo ket bet votet c’hoazh lezenn an digreizennañ met un dra ‘zo sur koulskoude: lakaet eo bet « Pariz bras » en e roud. Hiriv eo bet kinniget lodenn ar raktres anvet « Grand Paris express ». Tost 30 miliard a zo postet dija evit sevel 72 ti-gar ha 200 kilometrad a hent-houarn. Kroget ‘vo an traoù e 2014 hep gortoz ali ar rannvroioù all.\nGwir eo eo ekologour ar raktres-mañ… evit ar Barizianed! Met evidomp? Rak eo gwir ivez, kêrbenn ar Republik ne anavez ket mui Bro Frañs! N’eus ket nemet plas evit ar c’hêrioù bras el lezenn ‘zo bet raktreset. Plas ebet evit ar broioù evel Breizh pe Euskadi… Ma n’eus ket tu da vevañ hep tremen dre Bariz, petra ‘dalvez « ingalded an tiriegezhioù » (ministrerezh Cécile Duflot)? Perak e c’hortozomp-ni bloavezhioù-pad evit kaout ur gwir politikerezh evit an energiezh e Breizh? Perak eo ken diaes mont deus ar Su betek Hanternozhor bro gant an tren daoust eo ken aes mont betek Pariz? Perak ez eus statud ispisial evit Pariz, evit Bro Elzas, evit Bro Gorsika, evit Lyon pe Marseille , ha pa c’houlennomp ur statud ispisial evit Breizh n’eus ket tu abalamour d’ar Stad bezañ « unvan »? Perak? Savet eo bet ar Republik tro-dro Pariz, kredapl eo abalamour da se. Evit ar jakobined e vo e-giz-se da viken.\nKompren a reomp eo pouezus evit ar Barizianed mont da labourat aesoc’h, met marteze e vije bet efedusoc’h c’hoazh rannañ al labour gant ar re all? Un dra-all evit echuiñ: ‘neus ket tu sevel d’ur vro hep galloud ha mat e vefe rannañ anezhañ ivez! Gant galloud e vo krouet labour. Ar c’hontrol a zo gwir ivez.\n(vous ne lisez pas le breton? http://udbjeunes.com/2013/03/11/ecriture-et-bilinguisme/ )\nbreton, Bretoned, Brezhoneg, Pariz, UDB Yaouank


Pajenn:Marrec - Doctrin ar guir Gristen.djvu/305 - Wikimammenn\nPajenn:Marrec - Doctrin ar guir Gristen.djvu/305\nYun a ri an daouzec deziou,\nAr C’horais hac ar vigilou.\nObliget omp, dre’r bempet gourc’hemen eus ân Ilis, da yun ar c’horais, an daouzec deziou hac ar vigilou, da lavaret eo, an deiziou diaroc lod eus ar goueliou-bras. Examinomp eta petra eo ar yun ; piou en deus en instituet el lezen ancien hac el lezen nevez ; evit petra eo bet instituet ar yun e general, hac e particulier yun ar c’horais, an daouzec deziou hac ar vigilou ; ha piou eo ar re-so dispanset da yun.\nI. Ar yun, e general, a zo ur brivation eus ar pez a c’houlen ar c’horf evit en em satisfia e-unan : evel-se e leveromp yun a voued, yun a repos, yun a bec’het. Ar yun a voued eo ar yun ordinal pehini a reomp ac’hanomp hon-unan, pe dre ma vez ordrenet deomp evit goulen digant Doue ar pardon eus hor pec’hejou hac ar graçou a bere hon deus ezom evit ober mâd hor silvidiguez. Ar yun a repos a zo ur yun dreist-ordinal pehini a rer er memes intantion. Ar yun a bec’het a zo ato necesser, hac hon oll yuniou-all, hep ar yun-ma, na ellont quet pligeout da Zoue.\nII. Doue e-unan eo en deus, el lezen ancien, instituet ar yun, o condaoni Adam, goude e be-c’het, d’al labour, d’ar boan ha d’ar maro ; rac ar yun a zo ul loden eus ar binigen dleet d’ar pe-c’het ; hoguen ar binigen a zo quen-ancien hac ar bed ; hon tad quenta er stad a justiç hac a innoçanç a dleie beza necesseramant sobr, mæs goude e bec’het e tleas beza, hac e tleomp beza\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/305&oldid=100136 »\nKemmoù diwezhañ degaset d'ar bajenn-mañ d'an 25 Meu 2017, da 22:21.


Frañsez Zavier en daolenn I santi Gregorio Magno, Ignazio e Francesco Saverio gant Guercino (1626)\nMonumant da Frañsez Zavier en Hirado, Nagasaki, Japan\nFrancisco de Javier pe Francés de Jasso e spagnoleg, Frañsez Zavier e brezhoneg (katalaneg : Francesc Xavier ; euskareg: Frantzisko Xabierkoa ; portugaleg : Francisco Xavier ; mandarineg : 方濟各沙勿略 Fāng jì gè shā wù lüè) a oa ur beleg katolik euskarat eus kompagnunezh Jezuz.\nGanet e oa e 1506 e kastell Xabier, e Nafarroa. Bez' e voe unan eus kumpagnuned kentañ ar beleg euskarat all Ignacio de Loyola e Pariz. Prezegiñ a reas en Indez e-pad dek vloaz. Goude-se ez eas da Selan ha da Japan.\nMervel a reas en Enez Shangchuan (Sanchón) e 1552 war e hent da Sina.\nLakaet e voe an abostol-mañ da batron ar misionoù katolik. En Indez, e Goa, a oa da Bortugal betek 1960, emañ e vez.\nAdtapet diwar « https://br.wikipedia.org/w/index.php?title=Frañsez_Zavier&oldid=1905959 »\nKemmoù diwezhañ degaset d'ar bajenn-mañ d'an 4 Gou 2021, da 19:01.


Article sur l'album Ploërmel Châtelet Les Halles paru dans Bremañ n°372                        :: Youenn-guillanton\nArticle sur l'album Ploërmel Châtelet Les Halles paru dans Bremañ n°372\nEmañ ar c'haner Youenn Guillanton o paouez lakaat er gouloù e bladenn nevez, Ploërmel - Châtelet Les Halles. Un digarez da doullañ kaoz gant ar c'haner. Diwar-benn e ganaouennoù... Ha diwar-benn traoù all !\nLiesliv eo ar sonerezh a ginnigez aze. Gellout a rafemp krediñ bezañ o veajiñ etre Ploermael ha Châtelet Les Halles, n'eo ket war-eeun, met en ur gantreal dre ar bed a-bezh. Pa oan krennard em eus bevet er SeineSaint-Denis [bro Pariz], daoust m'eo ma familh a-orin eus Gwened em eus anavezet da gentañ sevenadurioù pell a-walc'h diouzh hini Breizh. Re Viêt Nam ha Portugal kalz, Afrika... Lusket e veze ma buhez gant taboulinoù liesseurt !\nFentus eo rak ar pozioù, eeun-tre, a seblant bezañ reoù ur c'hrennard o sellet ouzh ar bed tro-dro dezhañ... Klask a ran tapout skeudennoù war ar prim gant ma gerioù, klik-klak, evel e Dreadlocks da skouer pe Traezhenn Dakar. Pozioù tennet eus al levr Gwez war dosennoù int [embannet gant Skol Vreizh].\nDaoust m'eo skrijus danvez lod eus ar c'hanaouennoù, diwar-benn Tibet pe al lanv du, e chom laouen hag "heoliek" an tonioù. Plijout a ra din mont en tu kontrol d'ar pezh a vez gortozet. Seder eo an ton diwar-benn Tibet [Milin-Bediñ], gwir eo... Sklaer eo gant Aon 'm eus rak ar marv, n'eo ket teñval ar sonerezh, er c'hontrol. Frankiz ouzhpenn a zo gant ar sonerezh evit degas fent. Kudennoù bras em boa bet gant ma zi-bank da skouer [Ti-bank], ha gwelloc'h farsal ! Arabat leñvañ, dav degas fent keit ha n'omp ket marv.\nPa'm eus digoret al levrig ez on bet un tamm dipitet ne vefe ken nemet ar pozioù e brezhoneg, ar menegoù all zo gallek ha saoznek... Ah ! Mat a rez o lavaret se din. Lakaat a ra ac'hanon da soñjal en un dra a bouez. Tud zo a c'hortoz ma vefe traoù liesseurt e brezhoneg, ma vefe ur yezh vev war bep\ntachenn. "Hunvreerien". Me a zo en o zouez... Met ar re zo e penn an traoù, e penn ar festivalioù, an tiez-embann, ar mediaoù, ne reont ket foutrekaer. Ar pezh a gont evito eo ar sifroù.\nJust a-walc'h, goude bezañ selaouet da albom e oan oc'h en em c'houlenn : "Peseurt media bras a roio plas dezhañ ?" N'eus ket plas evit ar brezhoneg hiziv an deiz estreget evit ar sonerezh festoù-noz. Aet omp war-souz war an dachennse e-keñver mare Storlok. Deuet eo en-dro an temz-spered n'haller ket meskañ rock ha brezhoneg. Dav gwelet pegen diaes eo ar jeu evit tud evel Dom Duff, Brieg Guerveno pe Gweltaz Adeux... Danvez ur studiadenn a zo ! "Pelec'h emañ ar sonerezh brezhonek en diavaez eus an traoù hengounel ?". Bernez Tangi, hemañ a zo o stourm bepred.\nPetra a ra diouer da'z soñj ? Startijenn, awen ha youl a zo gant ar sonerien. Un diouer a frammadur a zo avat, un diouer a genlabour. Dav e vefe kaout unan bennak, plaset mat, youl gantañ da gas war-raok ar strolladoù ha na soñjje ket en arc'hant nemetken. Klevet 'm eus renerien festivalioù o klemm peogwir ne welent ket piv a c'hellfe desachañ kement a dud ha Gilles Servat, Alan Stivell pe Tri Yann pa ne vint ket aze ken. Ne brientont ket an amzer da zont koulskoude ! Souezhet on ne vije bet den o klask sevel un abadenn veur evit brudañ Nolwenn Korbell muioc'h, evel Hêrezh ar Gelted gant Dan ar Braz, met gant Nolwenn en taol-mañ !\nGant sonerien all d'he heul, un nebeud kanaouennoù saoznek evit aesaat ar brudañ er broioù all...\nTraoù all a welfes ? Lec'hioù a vefe skignet traoù brezhonek enno. Ur festival distag eus ar festoù-noz evit lakaat war-wel ar pezh a vez savet e brezhoneg hag e gallaoueg. An Taol-Lañs a zo, met dav e vefe embann un dastumad bep bloaz evit diskouez ar binvidigezh. Un droiad a c'hellfe bezañ graet gant un emglev etre an tiez bro hag ar mediaoù lec'hel da skouer... Un degouezh tro-dro d'ar sonerezh savet gant memes spered hag Ar Redadeg marteze ?


Bible verses about liar | Breton\nBible verses about "liar" | Breton\n1 War gement-se, ar bobl o vezañ en em zastumet dre vilieroù, ken ma kerzhent an eil war egile, Jezuz en em lakaas da lavarout d'e ziskibien: En em virit dreist-holl eus goell ar farizianed, da lavarout eo ar pilpouzerezh. 2 N'eus netra goloet na vo dizoloet, ha netra kuzhet na zle bezañ anavezet. 3 Dre-se, an traoù ho po lavaret en deñvalijenn a vo klevet er sklêrijenn, hag ar pezh ho po lavaret er skouarn er c'hambroù, a vo prezeget war lein an tiez. 4 Hag e lavaran deoc'h, deoc'h-hu va mignoned: N'ho pet ket aon dirak ar re a lazh ar c'horf ha, goude-se, ne c'hellont ober netra ouzhpenn. 5 Met me a ziskouezo deoc'h piv a zleit doujañ. Doujit an hini en deus, goude bezañ lamet ar vuhez, ar galloud da gas d'ar gehenn; ya, me a lavar deoc'h, hennezh eo an hini a zleit doujañ. 6 Ha ne werzher ket pemp golvan evit daou wenneg? Koulskoude, Doue n'ankounac'ha ket unan hepken anezho. 7 Ha zoken holl vlev ho penn a zo kontet. N'ho pet ket aon eta, c'hwi a dalvez muioc'h eget kalz a c'holvaned. 8 Lavarout a ran deoc'h: Piv bennak a anzavo ac'hanon dirak an dud, Mab an den en anzavo dirak aeled Doue; 9 met an hini a zinac'ho ac'hanon dirak an dud, a vo dinac'het dirak aeled Doue. 10 Ha piv bennak en devo komzet a-enep Mab an den, e vo pardonet dezhañ; met d'an hini en devo gwallgomzet a-enep ar Spered-Santel, ne vo ket pardonet. 11 Pa viot kaset er sinagogennoù, dirak mestroù ar vro hag ar re c'halloudek, n'en em lakait ket en poan eus an doare ma respontot evit ho tifenn, nag eus ar pezh ho po da lavarout, 12 rak ar Spered-Santel a zesko deoc'h d'an eur-se ar pezh ho po da lavarout. 13 Neuze unan eus ar bobl a lavaras dezhañ: Mestr, lavar d'am breur lodennañ ganin hon hêrezh. 14 Eñ a lavaras dezhañ: O den, piv en deus va lakaet ho parner, pe evit ober ho lodennoù? 15 Neuze e lavaras dezho: Diwallit gant evezh diouzh ar bizhoni; rak un den n'en deus ket ar vuhez diouzh puilhentez e vadoù. 16 Hag e lavaras dezho ar barabolenn-mañ: Douaroù un den pinvidik o devoa roet kalz a frouezh, 17 hag e soñje ennañ e-unan, o lavarout: Petra a rin? Rak ne'm eus ket lec'h a-walc'h evit dastum va eost. 18 Setu ar pezh a rin, emezañ, diskar a rin va solieroù hag e savin reoù vrasoc'h, hag e tastumin enno va holl eost ha va madoù; 19 neuze e lavarin da'm ene: Va ene, kalz a vadoù ac'h eus a-du evit meur a vloavezh; en em ziskuizh, debr, ev, ha bez laouen. 20 Met Doue a lavaras dezhañ: Den diskiant, en noz-mañ memes, da ene a vo goulennet diganit; hag ar pezh ac'h eus dastumet, da biv e viot? 21 Evel-se emañ gant an hini a zastum madoù evitañ e-unan, ha n'eo ket pinvidik e Doue. 22 Neuze e lavaras d'e ziskibien: Dre-se, e lavaran deoc'h: Na vezit ket nec'het evit ho puhez, eus ar pezh a zebrot, nag evit ho korf, gant petra e viot gwisket. 23 Ar vuhez a zo muioc'h eget ar boued, hag ar c'horf muioc'h eget an dilhad. 24 Sellit ouzh ar brini: ne hadont ha ne vedont ket, n'o deus na kav na solier, ha Doue o mag; pegement ne dalvezit ket muioc'h eget laboused? 25 Piv ac'hanoc'h a c'hell, gant e holl enkrez, astenn e vuhez eus un ilinad? 26 Ma ne c'hellit ket eta ober memes an traoù bihanañ, perak oc'h nec'het gant ar peurrest? 27 Sellit penaos e kresk al lili: ne labouront ket, ne nezont ket; koulskoude, e lavaran deoc'h penaos Salomon memes en e holl c'hloar, n'eo ket bet gwisket evel unan anezho. 28 Mar gwisk eta Doue evel-se ar geot a zo hiziv er parkeier, hag a vo warc'hoazh taolet er forn, pegement muioc'h e wisko ac'hanoc'h-hu, tud a nebeud a feiz? 29 Ha n'en em lakait ket e poan eus ar pezh a zebrot, pe eus ar pezh a evot, ha na vezit ket nec'het. 30 Rak tud ar bed eo, a glask an holl draoù-se. Ho Tad a oar hoc'h eus ezhomm anezho. 31 Klaskit kentoc'h rouantelezh Doue, hag an holl draoù-se a vo roet deoc'h ouzhpenn. 32 Na'z pez ket aon, tropell bihan, rak plijet eo bet gant ho Tad reiñ deoc'h ar rouantelezh. 33 Gwerzhit ar pezh hoc'h eus, hag roit eñ en aluzen. En em rit yilc'hier deoc'h ha ne goshaint ket, un teñzor en neñv ha ne vanko biken, a-belec'h al laeron ne dostaont ket, hag e-pelec'h ar preñved ne zistrujont ket. 34 Rak el lec'h ma'z emañ ho teñzor, eno ivez e vo ho kalon. 35 Ra vo ho tivgroazell gourizet, hag ho lampoù war enaou, 36 ha bezit evel tud a c'hortoz ma tistroio o mestr eus an eured, abalamour pa zeuio ha pa skoio war an nor, e tigorint dezhañ kerkent. 37 Eürus ar servijerien a vo kavet gant o mestr o veilhañ pa erruo! Me a lavar deoc'h e gwirionez, penaos en em c'hourizo, e lakaio anezho ouzh taol, hag e servijo anezho. 38 Mar deu d'an eil pe d'an drede veilhadenn, ha mar o c'hav er stad-se, eürus ar servijerien-se! 39 Anavezout a rit penaos mar goufe mestr an ti da bet eur e tlefe dont al laer, e chomfe dihun ha ne lezfe ket toullañ e di. 40 C'hwi eta ivez, bezit prest, rak Mab an den a zeuio d'an eur na soñjit ket. 41 Neuze Pêr a lavaras dezhañ: Aotrou, pe deomp-ni, pe d'an holl, e lavarez ar barabolenn-se? 42 Hag an Aotrou a lavaras dezhañ: Piv eo ar merour feal ha fur, en deus ar mestr lakaet war e vevelien, evit reiñ dezho en amzer dereat o muzuliad ed? 43 Eürus ar servijer a vo kavet gant e vestr oc'h ober kement-se pa erruo! 44 Me a lavar deoc'h e gwirionez, e lakaio anezhañ war gement en deus. 45 Met mar lavar ar merour-se en e galon: Va mestr a zale da zont; ha mar en em laka da skeiñ gant ar vevelien ha gant ar mitizhien, da zebriñ, da evañ, ha d'en em vezviñ, 46 mestr a merer-se a zeuio en deiz na c'hortoz ket, hag en eur na oar ket, e tilamo anezhañ, hag e roio dezhañ e lod gant ar re disleal. 47 Ar merer hag a anavez bolontez e vestr, ha n'eo ket en em zalc'het prest, ha n'en deus ket graet ar volontez-se, a vo skoet warnañ kalz a daolioù. 48 Met an hini n'en deus ket hec'h anavezet, hag en deus graet traoù din a gastiz, a vo skoet warnañ nebeutoc'h a daolioù. Goulennet e vo kalz digant an hini en deus bet kalz, hag e vo goulennet muioc'h c'hoazh digant an hini a zo bet fiziet kalz ennañ. 49 Deuet on da lakaat an tan war an douar; ha petra am eus da c'hoantaat, mar deo dija enaouet? 50 Met dleout a ran bezañ badezet eus ur vadeziant, ha pegement em eus mall e vefe graet kement-se! 51 Krediñ a rit on deuet da zegas ar peoc'h war an douar? Nann a lavaran deoc'h, met kentoc'h an dizunvaniezh. 52 Rak en amzer da zont, en un ti, e vo pemp dizunvanet, tri a-enep daou, ha daou a-enep tri. 53 An tad a vo a-enep ar mab hag ar mab a-enep an tad, ar vamm a-enep ar verc'h hag ar verc'h a-enep ar vamm, ar vamm-gaer a-enep ar verc'h-kaer hag ar verc'h-kaer a-enep ar vamm-gaer. 54 Lavarout a reas c'hoazh d'ar bobl: Pa welit ur goumoulenn o sevel diouzh tu ar c'huzh-heol, e lavarit raktal: Dont a raio glav, hag e teu. 55 Ha pa c'hwezh avel ar c'hreisteiz, e lavarit: Tomm e vo, hag e teu da vezañ tomm. 56 Pilpouzed! Anavezout a rit doareoù an neñv hag an douar, penaos eta n'anavezit ket an amzer-mañ? 57 Ha penaos n'anavezit ket ac'hanoc'h hoc'h-unan ar pezh a zo reizh? 58 Pa'z ez gant da enebour dirak ar gouarner, evezhi en hent da ziskargañ digantañ, gant aon na lakafe ac'hanout dirak ar barner, hag ar barner da'z lakaat etre daouarn ar serjant, hag ar serjant da'z lakaat er prizon. 59 Me a lavar penaos ne zeui ket kuit ac'hane, ken na'z po paeet an diwezhañ gwenneg.\n44 Ho tad, a ziskennit anezhañ, eo an diaoul, ha c'hwi a fell deoc'h ober c'hoantoù ho tad. Lazher-den eo bet adalek ar penn-kentañ, ha n'en deus ket kendalc'het er wirionez, dre ma n'eus ket a wirionez ennañ. Pa lavar ar gaou, e komz eus ar pezh a zo ennañ e-unan, rak gaouiat eo, ha tad d'ar gaou.


Gwalc'hiñ e zaouarn, setu unan deus ar c'huzulioù evit talañ ouzh ar c'hleñved © Radio France - Jean-Christophe Bourdillat\nDiffusion du jeudi 5 mars 2020 Durée : 29min\nBrendan Lefeuvre : medisin-kêr\nSylvain Deron : rener skolaj Diwan Gwened, anneziad en Alre\nPetra eo Covid 19 ?\nAr c'hleñved-se 'zo un doare grip hag a c'hell bezañ dañjerus-tre 'vit an dud gwan. Treuskaset e vez dre gontakt ha dre an takennouigoù. Aon 'zo da gaout da vat rak an epidemiezh-se ?\nSylvain Deron, a zo o chom en Alre, ur c'hluster neuze ha ret eo dezhañ chom er gêr. Penaos e vev an traoù ?\nPerak eo ken a-bouez d'an dud chom er gêr ? Aon a sav gant kalz a dud memestra gant ar c'horonavirus-se. Ankeniet eo kerent ar vugale ?\nMont a reer un tammig re bell ganti memestra - Brendan Le Feuvre, medisin-kêr\nPenaos talañ ar gwellañ deus ar virus ?\nAr gel hag ar maskloù a vez efedus ?\nHag emskiant eo ar skolidi deus ar yerc'hed ? "Ya, eme Sylvain Deron, gouzout a reont e rankont gwalc'hiñ o zaouarn evit chom hep pakañ ar c'hleñvedoù".\nCoronavirus en Bretagne : un mort de plus à l'hôpital ces dernières 24 heures


reiñ da zenañ - Wikeriadur\nreiñ da zenañ\nSavet diwar ar verb reiñ, an araogenn da hag ar verb denañ\nreiñ da zenañ /Distagadur ?/\nPa voent aet en ti, e weljont ur wrac'hig kozh azezet war maen an oaled, ha war ar bank-tosel, e-kichen ar gwele, e oa ur c'havr o roiñ da ur bugel da denañ. — (Fañch an Uhel, Kontadennoù ar Bobl/4, Al Liamm, 1989, p. 29.)\nE wreg a oa o rei da zena d'he mab, pa 'z eas en ti. — (G. MILIN, Gwechall-goz e oa..., Kemper, 1924, p. 86.)\nE-barz ar gwele-man e c'hanas, war an oaled-man eun amiegez hen mailhuras, hag eun amezegez a roas d'ean da zena. — (Fañch al Lae, Bilzig, Kemper, 1925, p. 11.)\nMa mamm eo a yeas aketus da roiñ da zenañ d'he hini bihan hag, evel-se, he devoe daou grouadur da vagañ ken e voe pareet Marianna. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 65.)\n[...], e felle dezhañ mont e-unan da glask ar bank bihan da lakaat dindan troad e vamm evit ma rofe houmañ dezhañ da zenañ. — (Abeozen, Pirc'hirin Kala-Goañv, Al Liamm, eil emb. 1986, p. 11.)\ngalleg : donner la tétée (fr)\nAdtapet diwar « https://br.wiktionary.org/w/index.php?title=reiñ_da_zenañ&oldid=178669 »\nDernière modification le 16 Meu 2014, à 08:46\nKemmoù diwezhañ degaset d'ar bajenn-mañ d'an 16 Meu 2014, da 08:46.


Mart Amerika - Wikipedia\nMart Amerika (martes americana) a zo ur bronneg kigdebrer bihan eus kerentiad ar mustelideged. Hervez klaskourien 'zo e furmfe poblañs kornôg Stadoù-Unanet Amerika ur spesad distag, Martes caurina hec'h anv.\nBevañ a ra er c'hoadegoù pin e Kanada hag Alaska hag en un darn eus ar Menezioù Roc'hellek. War zigresk eo aet e boblañs abalamour d'an hemolc'h ha da zistruj e diriad met fonnus eo c'hoazh.\nHir ha moan eo korf mart Amerika ha goloet gant ur vlevenn c'hell. Sklaeroc'h eo e c'houzoug eget ar peurrest eus e gorf. E lost zo hir ha blevek. Begek eo e vin ha damguzh eo e skilfoù, evel re ar c'hizhier, ar pezh a lak anezhañ da bignat aes er gwez. Bez' ez eus torchennigoù dindan e bavioù hag a harp anezhañ da gerzhout war an erc'h.\nUn hollzebrer eo. Chaseal a ra anevaled bihan evel gwiñver rous Norzhamerika (Tamiasciurus hudsonicus) met gallout a ra ivez debriñ raned, amprevaned, pesked pe frouezh. Oberiantoc'h eo diouzh an noz, an abardaez hag abred diouzh ar mintin. N'eo ket un aneval a vev a-stroll hag en e-unan e chom en diavaez eus koulz ar parañ a c'hoarvez e-pad an hañv. Ampellaet e vez stagadenn ar vi er mammog ha ganet e vez ar c'helin (etre 1 ha 5) en nevez-amzer war-lerc'h.\nAr pared a zifenn start un dachennad 8 km² well-wazh.\nDoñvaet e c'hell bezañ ha mont da loen-ti.\nHemolc'het eo evit e greoñ, heñvel a-walc'h ouzh hini ar sebelinez, met nebeutoc'h eget gwechall. E boblañs a oa digresket kalz e deroù an XXvet kantved met ur politikerezh gwarez en deus roet tro dezhi da greskiñ adarre.\nMustelid Specialist Group (1996). Martes americana. 2006 IUCN Red List of Threatened Species. IUCN 2006. Kavet war 12 May 2006.\nMartes americana war Animal Diversity\nAdtapet diwar « https://br.wikipedia.org/w/index.php?title=Mart_Amerika&oldid=1861180 »


ker koant - Wikeriadur\nDiwar an adverb ker hag an anv-gwan koant.\nker koant /Distagadur ?/\nDerez-kevatal an anv-gwan koant.\n... ha n'en doa gwelet biskoazh un' all ker koant hag eñ. — (Fañch an Uhel, Kontadennoù ar Bobl/3, Al Liamm, 1988, p. 137.)\nE gwirionez e vefe bet diaes kavout, er bed a-bezh, ur plac'h ker koant ha ken hoalus hag hi. — (Langleiz, Romant ar Roue Arzhur/levrenn I : Marzhin, Al Liamm, 1975, p. 82.)\nAdtapet diwar « https://br.wiktionary.org/w/index.php?title=ker_koant&oldid=282315 »\nKemmoù diwezhañ degaset d'ar bajenn-mañ d'an 13 C'hwe 2019, da 07:35.


Pajenn:Morvan - Buez ar Zent, 1894.djvu/732 - Wikimammenn\nPajenn:Morvan - Buez ar Zent, 1894.djvu/732\n25 a Here\nsant alor, sant alan ha sant evarist\ngez ! Bezit eta bepred var evez gant aoun na veac’h trec’het gant eunn tech ker fall, gant eunn tech hag a zo bet kiriek da gement a zrouk ha da varo kement a dud azalek Kain betek sant Gouenou, hag azalek sant Gouenou betek hon amzer-ni.\nar c’houec’hved var ’nn ugent a viz here\nSant Alor a oue eil eskop Kemper goude sant Korantin. He c’houel a veze great guech all e kement parrez a ioa e Kerne hag e Leon, ha peder barrez euz a Gerne, Ann Erge-Vihan, Plobannalek, Tregennek ha Tremeok, o deuz he joazet evit ho fatroun. Ne c’houezer netra ken divar he benn ; mes kement-se a zo aoualc’h evit diskouez ann devosion o deuz bet ann dud fidel evithan hed ar vech, hag ar fizians a dleomp da gaout ato enn he c’halloud dirak Doue.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/732&oldid=137971 »


Theodor de Bry (1528 e Liège – 27 a viz Meurzh 1598 e Frankfurt am Main) a oa un treser, engraver hag embanner. Brudet eo, evel e vab Johann Theodor de Bry (1561-1623) dre ma lakjont embann Peregrinationes in Indiam orientalem et Indiam occidentalem, ma lenner rentaoù-kont ar beajoù kentañ da Amerika.\nKazi sur e teskas gant e dad, an orfebour Thiry de Bry yaouank. Martez e rankas tec'hout kuit eus Liège ha mont da Straßburg dre ma oa gwelet evel un disivouder ha dre ma oa bet lamet holl e vadoù digantañ. Soñjal a reer en em stalias e Straßburg e 1560. Ur gêr a-bouez e oa a-zivout diorren an arzoù (engraviñ ha orfeberezh dreist-holl), hag eno e veze degemeret an holl re a veze heskinet abalamour d'o c'hredennoù. Eno ivez e timezas gant Catherine Esslinger.\nE Londrez edo etre 1587 ha 1588, ha goude-s en em stalias da vat e Frankfurt.\nPeregrinationes in Indiam orientalem et Indiam occidentalem, Frankfurt am Main, 1590-1634\nTheodor de Bry: buhez hag oberennoù\nDastumadegoù skol-veur Liège\nAn Azginivelezh e Liège\nTheodor de Bry hag e Beregrinationes in Indiam orientalem et Indiam occidentalem\nTaolenn Peregrinationes in Indiam orientalem et Indiam occidentalem e latin hag en alamaneg\nPeregrinationes in Indiam orientalem et Indiam occidentalem\nRoanoke e «Virginia» diwar Peregrinationes in Indiam orientalem et Indiam occidentalem\nEngravadurioù Theodor de Bry\nRoll dourlivadurioù John White hag engravadurioù Theodor de Bry\nAdtapet diwar « https://br.wikipedia.org/w/index.php?title=Theodor_de_Bry&oldid=1654253 »\nDernière modification le 28 Gou 2015, à 16:45\nKemmoù diwezhañ degaset d'ar bajenn-mañ d'an 28 Gou 2015, da 16:45.


Pajenn:Cadiou - La Harpe de Merlin.djvu/52 - Wikimammenn\nPajenn:Cadiou - La Harpe de Merlin.djvu/52\nKarout ha ran dreist muzul merc’h eun dijentil, ar c’homt Mark, petra lavarfen did anezi ? Hi zo evidon ar bed-oll. He ment zo zoubl evel eur fourdelizen iaouank. Ar c’haera roz n’ho deuz liou ebet hen he c’hever, he bleo mélen ha ra dezhi eur c’heill eol alaouret, hag he daoulagat, ho he daoulagat ho deuz enn donder izlonk da denti ha da chalmi.\nMerlin (ho huanadi ha dezhan he unan)\nEvel Viviane guechal.\nGouezet ha meuz kaout rimou da gana gloar he zad hag he c’hounidou diveza er brezel, rimou teneroc’h evit brud-vad kaerder dudiuz he verc’h Nouela, va c’hanouennou ho deuz gouezet plijout dezhan hag hen deuz promettet din anezhi da bried ma c’haljan adkana dezhan va c’hanouennou mez ouz ho heulia var telen Merlin.\nTelen Merlin, gouzout ha re eta....\nAr brud, emezan, ha paribolennou koz ha assur penoz Merlin, ar barz brudet, ar sorser galloudek, ne ket maro c’hoaz. O veva eman hen eur c’hoat tenvel, pell pell duhont, hen compagnunez sperejou ha dialou ha zioual he di distro. Te zo nerzuz ha kalounek, essa an avanturaden, klask anezhan, her c’haout ha ri ha digaz din he delen. Me ouezo anaout da dalvoudeguez ha paea ac’hanout deuz an dangerou ma vi bet enne ho rei did va merc’h da bried, ha c’heuz gouezet ober outhi kement ha veuleudi.\nNeuze oun eat hen hent : goude beza redet meur ha vro, penoz oun hen em gavet her meneziou\nAdtapet diwar « https://br.wikisource.org/w/index.php?title=Pajenn:Cadiou_-_La_Harpe_de_Merlin.djvu/52&oldid=96169 »\nKemmoù diwezhañ degaset d'ar bajenn-mañ d'an 26 Du 2016, da 19:32.


Lur sterling - Wikipedia\nArouez al lur sterling\nAl lur sterling (saozneg: pound sterling), (arouez: £; kod ISO: GBP), anvet alies lur saoz e brezhoneg (dre fazi, pa n'eo nemet unan anezho), eo unanenn voneiz ar Rouantelezh-Unanet, dalc'hidigezhioù ar gurunenn, evel Enez-Vanav ha Jerzenez, hag un nebeud tiriegezhioù tramor. Unan eus ar 4 moneiz pennañ eus ar bed eo.\nRannet eo al lur sterling e 100 penny (liester: pence).\n2 Meur a lur sterling\n2.1 Bro-Saoz ha Bro-Gembre\n1 lur saoz (1 pound) = 453,6 gramm\n1 sterling = 1 penny en arc'hant\nMoarvat diwar ar c'hrennsaoneg sterre, "steredenn'" (c. 1300 ; star er saozneg a-vremañ), peogwir e veze stered war lod pezhioù moneiz norman ; er bloavezhioù 1560 e voe ledanaet ster ar ger sterling da "moneiz ken mat hag ar sterling" hag adalek c. 1600 e talvezas kement ha "moneiz ar Saozon".\n1 £ = 453,6 gramm pence arc'hant.\nMeur a lur sterling[kemmañ | kemmañ ar vammenn]\nBro-Saoz ha Bro-Gembre[kemmañ | kemmañ ar vammenn]\nGraet e vez gant al lur saoz e Bro-Saoz ha Bro-Gembre, embannet gant Bank Bro-Saoz. N'o deus ur mon dezvel nemet eno.\nE Bro-Skos e vez graet gant al "lur skos", embannet gant 3 bank, gant aotreegezh Bank Bro-Saoz. N'o deus mon dezvel ebet avat: lurioù sterling evel ar reoù all ez int.\nNorzhiwerzhon[kemmañ | kemmañ ar vammenn]\n4 bank a embann bilhedoù evit Norzhiwerzhon, evel e Bro-Skos n'o deus mon dezvel ebet.\n(en) (de) Lur sterling\n(en) (de) Lur sterling (Bro-Skos)\n(en) (de) Lur sterling (Norzhiwerzhon)\nAdtapet diwar « https://br.wikipedia.org/w/index.php?title=Lur_sterling&oldid=1977187 »


Trede quevren - An unnecvet Chabistr - Wikimammenn\nTrede quevren - An unnecvet Chabistr\nYouen-Yan-Lois Derrien, 1779-1792 (?) (p. 211-215)\n◄ An decvet Chab. Penaus e tleomp beza sourcius ha non pas presset hac hastet en hon afferou hac en hon occupationou An unnecvet Chabistr. Evit an oboissanç An daouzecvet Chabistr. Var an necessite eus ar chastete ►\nEvit an oboissanç.\nAR garantez hepquen eo hon laca er berfection, mæs an oboissanç, ar chastete hac ar baourentez eo an teir moyen vras evit e acquisita ; dre an oboissanç e vez consacret hor c’halon da garantez ha da servich Doue, dre ar chastete hor c’horf, ha dre ar baourentez hor madou. An teir breinc int eus ar Groas spirituel, hac a so cousgoude o zeir fontet var ar bedervet pehini eo an humilite. Ne livirin netra eus an teir vertuz-mâ e quement a ma reer vœu anezo solennellamant, rac er galite-se ne apparchantont nemet ouz ar Religiuset ; na memes e quement ha ma reer ur vœu simpl anezo : rac peguement bennâc ma ro ato ar vœu cals a c’hraç hac a verit d’an oll vertuziou : cousgoude evit en em renta parfæt, ne de quet necesser e raemp vœu eus ar vertuziou-se, nemet e teuimp d’o observi ; rac peguement bennâc o veza great vœu anezo, ispicial solennellamant, ma lequeont un den er stad a berfection, cousgoude evit e lacat er berfection, eo aoalc’h e vent observet, dre ma zeus cals a zifaranç etre ar stad a berfection hac ar berfection memes : pa e guir penaus an oll Esquep hac an oll Religiuset a so er stad a berfection, ha cousgoude ne demaint quet oll er berfection, ec’his n’er gueleur nemet re. Lequeomp hor poan eta, Philotee, da bratica ervat an teir vertuz-mâ peb-unan hervez e vocation. Rac peguement bennâc n’hon lequeont quet er stad a berfection, e roont deomp cousgoude ar berfection memes ; evelse e zoūp oll obliget da bratica an teir vertuz-mâ, peguement bennâc na deump quet oll obliget d’o fratica er memes fæçon.\nBeza ez eus diou seurt oboissanç, unan necesser hac unan volontier. Dre an hini a so necesser e tleit oboissa humblamant d’ho Superioret Ecclesiastic, evel ma zeo ar Pap, an Escop, ar Person, pe Gure hac ar re-all pere a so deputet eus o ferz : e tleit oboissa d’ho Superioret politic, da lavaret eo d’ar Roue ha d’ar re pere a so etablisset eus e berz da c’houarn ho pro hac ho carter : e tleit erfin oboissa d’ho Superioret domestic, da lavaret eo d’ho tad, d’ho mam, d’ho mæstr ha d’ho mæstres. An oboissanç-mâ so galvet necesser abalamour na ell nicun en em exanti diouz an oboissanç, pehini a dle d’ar Superioret-se, o veza ma en deveus roet Doue dezo an authorite da c’hourc’hemen ha da c’houarn peb-unan diouz ar pez a so roet dezo e carg varnomp. Grit eta ar pez a c’hourc’hemennont deoc’h, an dra-se a so un necessite : mæs evit beza parfæt, heuliit c’hoaz o avisou ha memes o desirou e quement ha ma permeto gueneoc’h ar charite hac ar brudanç : sentit outo pa c’hourc’hemennint deoc’h traou agreabl, evel ma ve dibri ho pouet, pe guemeret ho recreation ; rac peguement bennâc na seblante quet e ve ur vertuz bras oboissa en traou-se cousgoude e ve ur viç bras disoboissa enno. Oboissit ive dezo en traou indifferant, evel ma ve da zouguen an seurt dillat-mâ pe an seurt dillat-hont ; da vont en hent-mâ, pe en hent-hont, da gana pe da devel, hac e vezo an dra-se un oboissanç meurbet meulabl. Oboissit dezo e traou pere a ve dies, rust ha calet deoc’h da ober ; hac e vezo an dra-se un oboissanç parfet. Oboissit erfin gant douçder hep ræsoni, promtamant hep differi, laouenamant hep en em inquieti ; ha dreist peb-tra oboissit gant carantez abalamour d’an hini pehini abalamour deomp a so bet en em rentet oboissant bete ar maro eus ar Groas, ha pehini, evel a lavar Sant Bernard, a oue guel gantàn coll ar vuez eguet coll an oboissanç.\nEvit disqui eas oboissa d’ho Superioret, consantit eas da volontez ho quenseurt o cedi gant o santimant er pez ne de quet droug hep contesti na disput outo : en em accommodit ive volontieramant diouz an desir eus ar re a so sujet deoc’h, e quement ha ma permeto ar ræson hep exerci autorite rigolius ebet outo, nemet dre gontraign. Un abus eo cridi penaus, ma veac’h Religius pe Religiuses, ec’h oboissac’h eas aoualc’h, mar douc’h difficilius ba penvers da oboissa da nep so lequeat gant Doue a ziouzoc’h.\nAn oboissanç volontier eo an hini pe da hini en em oblijomp dre hor choas hon-unan, ha pe da hini n’hon oblich den. Ne de quet c’hui oc’h-unan e hoc’h eus choaset ho Prinç, hoc’h Escop, ho Pastor, ho tad, ho mam, na martese memes ho pried ; mæs ervat c’hui e hoc’h eus choaset ho Confessour hac ho Tirecteur ; pe c’hui a ra vœu a oboissanç dezàn’ta goude ma hoc’h eus-èn choaset (evel a eüre Santes Theresa d’he hini) pe c’hui en em ro hep vœu ebet da oboissa da ur re bennâc, an oboissanç-se a so galvet ato volontier, abalamour ma tepand diouz ho volontez hac ho choas hoc’h-unan. Ret e oboissa d’an oll Superioret, da bep-unan cousgoude er pez ma en deveus carg varnomp. Evel ma zeo er pez a apparchant ouz ar Poliç hac ouz an afferou public, eo ret oboissa d’ar Brincet ; er pez a apparchant ouz Poliç an Ilis eo ret oboissa d’ar Breladet, e quenver an traou domestic eo ret oboissa d’an tad, d’ar vam, d’ar mæstr, d’ar vestres ha d’ar pried ; e quènver an direction particulier eus an Ene eo ret oboissa d’an Directeur ha d’ar Chonfessour particulier. Liquit ho Tad spiriruel da ordren deoc’h an actionou a zevotion hac a vortification pere a fell deoc’h da exerci abalamour ma vezzint guell a se, ha ma o devezo un doubl graç hac un doubl merit, o veza ma zint a ur c’hostez actionou mad enno o-unan, hac ur c’hostez-all o veza ma o grit dre oboissanç d’ho Tirecteur. Eürus eo ar re oboissant ; rac Doue ne bermeto jamæs e teuent d’en em egari ha d’en em goll.\nAdtapet diwar « https://br.wikisource.org/w/index.php?title=Trede_quevren_-_An_unnecvet_Chabistr&oldid=127241 »\nKemmoù diwezhañ degaset d'ar bajenn-mañ d'an 9 Eos 2018, da 12:35.


Brikennerezh Sant-Ilan - Wikipedia\nBrikennerezh Sant-Ilan a oa bet savet e 1864 gant Olivier Lamitier du Clésieux ha Henri Louis Rouxel de Villeferon war lec’hienn Boutdeville e Langaeg.\nAr Vrikennerezh a oa liammet ouzh Hentoù-houarn Aodoù-an-Hanternoz. Serret e oa bet da heul an Eil brezel-bed.\nAbaoe 2002, al lec’h zo ur mirdi.\nMirdi ar vrikennerezh[kemmañ | kemmañ ar vammenn]\nSavadurioù ar vrikennerezh zo bet dilezet goude e-pad meur a zekvloaziad.\nE 1993 en em stailh ar gevredigezh Hentoù-houarn Aodoù-an-Hanternoz war al lec’h evit krouiñ savadurioù degemer evit e linenn douristañ da zont. An dud a volontez vat a dalvoudeka al lec’h hag e 2002, ur mirdi a zigor evit brudañ istor al lec’h.\nRannet eo al lec’h e peder lodenn. An hini gentañ zo implijet evit an diskouezadegoù berrbad. An eil a gont istor ar vrikennerezh. An trede zo a-zivout obererezh Bae Sant-Brieg : al legumajerezh. An hini ziwezhañ a zispleg Istor Hentoù-houarn Aodoù-an-Hanternoz.\nTammoù eus pileroù karrbont Souzain\nAr miridi gall nemetañ eo gouestlet evit un darn da Istor Hentoù-houarn Aodoù-an-Hanternoz]].\nPilieroù pont-meur Souzain a oa bet miret da vare an diskar graet gant Pierre Gorreguès eus Kevredigezh Harel de la Noé.\nAdtapet diwar « https://br.wikipedia.org/w/index.php?title=Brikennerezh_Sant-Ilan&oldid=1960191 »


Chaok avat a voe pa voe lazhet pried Bianca, goude ma n'ouzer ket penaos. Mervel ivez a reas Janed, pried Francesco, e 1578. Neuze e c'hallas an dug-meur dimeziñ da Vianca e 1579, hogen furoc'h e voe kavet ober un dimeziñ kuzh, abalamour da enebiezh c'harv e diegezh ouzh e bried nevez, a oa bet serc'h dezhañ keid-all hag abed da vrud fall.\nN'eo ket souezh eta ne vije ket bet degemeret war an ton bras mab an daou bried nevez, Antonio e anv, mab bev nemetañ Francesco, a c'halle bezañ pennhêr ofisiel an dug-meur, ha ne blije ket kaer d'e eontr kardinal, Ferdinando de Medici.\nDibun a voe kavet d'ar gudenn e 1587 gant marv an daou bried er Villa di Poggio a Caiano. Marteze e oant bet kontammet gant an eontr, a voe anvet neuze da zug war-lerc'h e vreur Francesco, hag anavezet evel Ferdinando Iañ.\nE gwirionez n'eo ket gwall sklaer lignez Antonio, ganet e-kreiz itrikoù ar palez. Hervez darn ne oa nemet ur mab d'ur vatezh da Vianca ha d'un den dianav, hag advabet gant Francesco ha Bianca, ha mat pell zo: ne vije ket souezh he dije graet Bianca Cappello van da vezañ dougerez, pa n'en devoa an dug-meur Francesco pennhêr ebet c'hoazh digant e bried hervez lezenn, hag e c'halle kavout abeg da gas Janed kuit ha d'he c'hemer da bried ma c'halle Bianca kaout ur mab a-raok Giovanna. War-lerc'h un toullad merc'hed, c'hwec'h e gwirionez (darn marvet en-bugale) en devoa bet Francesco e vab kentañ gant Antonio, ha tu marteze dezhañ d'e zivastardaat pa vije ezhomm da gaout ur pennhêr. Janed n'he devoe mab nemet bloaz goude, Filippo, nemet mervel a reas ar paotrig da dri bloaz (marteze e voe sikouret da vervel), war-lerc'h marv e vamm e 1578.\nAdtapet diwar « https://br.wikipedia.org/w/index.php?title=Antonio_de%27_Medici&oldid=1992858 »\nKemm diwezhañ d'an 13 Mae 2022 da 09:39\nKemmoù diwezhañ degaset d'ar bajenn-mañ d'an 13 Mae 2022, da 09:39.


3 Met Jonaz a savas evit tec'hout da Darsiz, pell diouzh dremm an AOTROU. Diskenn a reas da Jafo, hag e kavas ul lestr a yae da Darsiz. Paeañ a reas e dreizh, hag ez eas enni evit mont ganto da Darsiz, pell diouzh dremm an AOTROU.\n5 Ar vartoloded o doe aon, hag e krias pep hini d'e zoue, hag e taoljont er mor traoù a oa el lestr evit he skañvaat. Met Jonaz a oa diskennet e strad al lestr, hag e oa gourvezet o kousket-don eno.\n6 Neuze ar sturier a dostaas outañ hag a lavaras dezhañ: Perak e kouskez? Sav ha kri da'z Toue! Marteze e soñjo ennomp, ha ned aimp ket da goll.\n7 Goude e lavarjont an eil d'egile: Deuit, taolomp ar sord, hag e ouezimp en abeg da biv e c'hoarvez an droug-se ganeomp. Teurel a rejont ar sord hag ar sord a gouezhas war Jonaz.\n8 Neuze e lavarjont dezhañ: Ro da anavezout eta deomp perak e c'hoarvez an droug-se ganeomp. Peseurt micher ac'h eus? A-belec'h e teuez? Pehini eo da vro? Eus peseurt pobl ez out?\n9 Hag e lavaras: Hebread ez on. Doujañ a ran an AOTROU, Doue an neñvoù, an hini en deus graet ar mor hag ar sec'h.\n10 An dud-se a voe leuniet eus un aon bras, hag e lavarjont dezhañ: Perak ec'h eus graet kement-se? Rak an dud-se a ouie e tec'he pell diouzh dremm an AOTROU, dre m'en doa en disklêriet dezho.\n11 Lavarout a rejont dezhañ: Petra a raimp dit evit ma sioulaio ar mor en hor c'heñver? Rak ar mor a oa o fallaat.\n12 Hag e respontas dezho: Va c'hemerit ha va zaolit er mor, hag e sioulaio ar mor en ho keñver, rak gouzout a ran ez eo en abeg din eo deuet warnoc'h ar gorventenn-se.\n13 An dud-mañ a roeñve evit dont d'an douar, met ne c'hellent ket, rak ar mor a oa o fallaat en o enep.\n14 Neuze e krijont d'an AOTROU o lavarout: AOTROU! N'hor c'has ket da goll en abeg da ene an den-mañ, ha na laka ket warnomp ar gwad didamall. Rak te, AOTROU, te a ra evel ma plij dit.\n16 Un doujañs vras e-keñver an AOTROU a grogas en dud-mañ, hag e kinnigjont aberzhoù d'an AOTROU hag e rejont gouestloù.\n1 An AOTROU a reas d'ur pesk bras en em gavout eno evit lonkañ Jonaz. Ha Jonaz a voe e kof ar pesk e-pad tri devezh ha teir nozvezh.\n3 o lavarout: Em estrenvan em eus galvet an AOTROU hag en deus respontet din, eus kof lec'h ar marv em eus kriet hag ec'h eus klevet va mouezh.\n4 Va zaolet ec'h eus en donder, e kalon ar mor, an doureier o deus va c'helc'hiet, da holl donnoù ha da holl wagennoù o deus tremenet dreiston.\n5 Lavaret em eus: Taolet on kuit a-zirak da zaoulagad, koulskoude e welin c'hoazh templ da santelezh!\n6 An doureier o deus va c'helc'hiet betek an ene, an donder en deus va goloet, korz o deus en em gorvigellet en-dro da'm fenn.\n7 Diskennet on betek gwrizioù ar menezioù, an douar en deus serret warnon e sparloù da viken, met te ac'h eus lakaet va buhez da adsevel eus ar poull, AOTROU va Doue!\n10 Met me a ginnigo dit aberzhoù gant ur ganaouenn a drugarekadennoù; seveniñ a rin ar gouestloù am eus graet, ar silvidigezh a zo d'an AOTROU.\n11 Neuze an AOTROU a gomzas ouzh ar pesk, hag e c'hwedas Jonaz war ar sec'h.\n2 Sav, kae da Ninive ar gêr vras, hag embann enni ar c'hemennad a lavaran dit.\n4 Jonaz en em lakaas da vont tre e kêr, hed un devezh bale. Hag e krie o lavarout: Daou-ugent devezh c'hoazh, ha Ninive a vo distrujet!\n6 Ar gomz-se a zeuas betek roue Ninive, a savas eus e dron, a lamas diwarnañ e vantell, en em c'holoas gant ur sac'h hag a azezas war al ludu.\n7 Goude e lakaas da embann e Ninive ar gerioù-mañ, dre urzh ar roue hag e bennoù bras: Ne dañvaio tra ebet, nag an dud nag al loened nag an ejen nag an deñved, ne beurint ket ha n'evint ket dour.\n9 Piv a oar, marteze Doue en devo keuz hag en devo truez, evit distreiñ diouzh e gounnar entanet, e doare ma ne varvimp ket?\n10 Ha Doue a welas ar pezh a raent, ha penaos e tistroent eus o hent fall. Doue en deus bet keuz d'an droug en doa komzet ober dezho, ha n'en reas ket.\n2 Hag e pedas an AOTROU o lavarout: AOTROU! Daoust ha n'eo ket-se a lavaren pa oan c'hoazh em bro? En abeg da-se eo e felle din da gentañ tec'hout da Darsiz. Rak gouzout a raen ez out un Doue trugarezus ha truezus, gorrek da gounnariñ ha fonnus e madelezh, hag ec'h eus keuz d'an droug.\n3 Bremañ AOTROU, kemer va buhez, rak gwelloc'h eo din ar marv eget ar vuhez.\n4 An AOTROU a lavaras dezhañ: Hag ober a rez mat o fuloriñ?\n5 Ha Jonaz a yeas er-maez eus kêr, hag ec'h azezas er sav-heol da gêr. Sevel a reas eno ul lochenn hag en em zalc'has en he skeud, betek ma welje ar pezh a c'hoarvezje gant kêr.\n6 An AOTROU Doue a lakaas ur risin da greskiñ dreist Jonaz, evit reiñ skeud war e benn hag e zieubiñ eus e c'hlac'har. Ha Jonaz en doe ul levenez vras abalamour d'ar risin.\n7 Hag antronoz, da darzh-an-deiz, Doue a lakaas ur preñv a skoas war ar risin, hag e tisec'has.\n8 Pa savas an heol, Doue a lakaas un avel domm da c'hwezhañ eus ar sav-heol, hag an heol a skoas war benn Jonaz, e doare ma vagane. Hag e c'houlennas ar marv o lavarout: Gwelloc'h eo din ar marv eget ar vuhez.\n9 Ha Doue a lavaras da Jonaz: Hag ober a rez mat o fuloriñ abalamour d'ar risin? Hag e respontas: Ober a ran mat o fuloriñ betek ar marv.\n10 Neuze an AOTROU a lavaras dezhañ: Truez ec'h eus ouzh ar risin na'z poa ket kemeret poan eviti, a zo bet ganet en un nozvezh hag a zo marvet en un nozvezh,\n11 ha me na'm befe ket truez ouzh Ninive ar gêr vras, ez eus enni ouzhpenn kant ugent mil den, na ouzont ket disheñvelout o dorn dehoù diouzh o dorn kleiz, ha loened e niver bras?


anezhi - Wikeriadur\nEus a ha -nezhi.\nFurm an araogenn a, eus, displeget en trede gour unan benel.\nAn eil tamm anezhi zo d'ho pried ha c'hwi.\nNetra nemet ar gweled anezhi a oa a-walc’h evit laouenaat, KAB 1/58\nNoz eo anezhi\nNoz-du eo anezhi, — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 21.)\nNoz du-dall a oa anezi pa savas diouz taol-ar-gwer a lugerne an hini melen er boutailhou warnezi. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 19.)\nHa noz teñval anezi ! — (Jules Gros, Le trésor du breton parlé Première Partie, 1966, p. 99.)\nNoz-du-dall a oa anezi. — (Jules Gros, Le trésor du breton parlé Deuxième Partie, 1970, p. 145.)\nNoz-du-dall anezi a-benn ma oa deut d'ar gêr... — (Jules Gros, Le trésor du breton parlé Deuxième Partie, 1970, p. 379.)\nKreisteiz eo anezhi.\nA-benn ma vije arru eiz eur anezi. — (Jules Gros, Le trésor du breton parlé Première Partie, 1966, p. 99.)\nKreisteiz anezhi, TBP 4/13\ngant un anv-gwan\nP' en em gavchont e-kreiz an enez, n'oa ket bras anezi, [...]. — (G. MILIN, Gwechall-goz e oa..., Kemper, 1924, p. 60.)\nDeskiñ anezhi: deskiñ ur gentel, gouzout petra zo c'hoarvezet,\n— [...] ! Disk anezi, va faotr,... ha roust, en em denn ac'halen da glask va gwezenn. — (Ivon Krog, Eur Zac'had Marvailhou, Buhez Breiz, Kemper, 1924, p. 12.)\nDuañ anezhi: bevañ er baourentez,\nMa' m-bije gouezet, e oan chomet er-mêz euz ar vro, ne oan ket deut amañ da zua anezi. — (Jules Gros, Le trésor du breton parlé Deuxième Partie, 1970, p. 145.)\nBezañ anezhi (gant un anv-kadarn)\nHomañ a zo eur plah anezi. — (Jules Gros, Le trésor du breton parlé Première Partie, 1966, p. 99.)\ngweañ anezhi: bevañ en dienez\nkas anezhi : kemer e blijadur\nklevout anezhi: klevout e begement\nruzañ anezhi : kaout poan o skoulmañ an daou benn\nskoulmañ anezhi : 1) ober marc'had; 2) dimeziñ\n : Soubenn al laezh, Sonioù Feiz ha Breiz (w.d. 1930)\nAdtapet diwar « https://br.wiktionary.org/w/index.php?title=anezhi&oldid=315570 »\nKemmoù diwezhañ degaset d'ar bajenn-mañ d'an 25 Mae 2021, da 12:12.


Accueil / À la Une / Tro Europa ar yezhoù minorel\nMaxime TOUZE 12 septembre 2016\nSed aze ur raktres eus ar re zedennusañ ! Ober un droiad e Europa a-bezh e-pad seizh miz, war droad, war vag, gant an tren hag all evit filmañ hag atersiñ ar pobloù a gomz ur yezh vinorel e bro pe vro.\nSetu ar pezh a fell da Morgane Lincy Fercot, plac’h yaouank a-orin eus Plougastell-Daoulaz. Mont da welet ar pezh a vez graet e lec’h all evit diorren yezh pe yezh ha tennañ ar pep gwellañ, gant ma servijo deomp-ni goude.\nEvit seveniñ ar veaj-mañ he deus ezhomm eus un nebeud gwenneien. Kit ‘ta da skoazell anezhi war lec’hienn Kengo, kensavenn Rannvro Breizh evit skoazell raktresoù Bretoned pe Bretonezed, sikouret evit ul lodenn gant ar rannvro.\nPartager la publication "Tro Europa ar yezhoù minorel"